title: Vec T-275/14: Uznesenie Všeobecného súdu z 9. júna 2015 – Drahtwerk St. Ingbert a i./Komisia („Štátna pomoc — Opatrenia prijaté Nemeckom v prospech elektrickej energie vyrábanej z obnoviteľných zdrojov energie a energeticky náročných podnikov — Rozhodnutie o začatí konania podľa článku 108 ods. 2 ZFEÚ — Prijatie konečného rozhodnutia po podaní žaloby — Zastavenie konania“)

text:
               7.9.2015

               SK

               Úradný vestník Európskej únie

               C 294/63

         Uznesenie Všeobecného súdu z 9. júna 2015 – Drahtwerk St. Ingbert a i./Komisia
   (Vec T-275/14) (1)

   ((„Štátna pomoc - Opatrenia prijaté Nemeckom v prospech elektrickej energie vyrábanej z obnoviteľných zdrojov energie a energeticky náročných podnikov - Rozhodnutie o začatí konania podľa článku 108 ods. 2 ZFEÚ - Prijatie konečného rozhodnutia po podaní žaloby - Zastavenie konania“))
   (2015/C 294/76)
   Jazyk konania: nemčina

      Účastníci konania

      Žalobkyne: Drahtwerk St. Ingbert GmbH (Sankt Ingbert, Nemecko), DWK Drahtwerk Köln GmbH (Kolín, Nemecko), Kalksteingrube Auersmacher GmbH (Völklingen, Nemecko), Rogesa Roheisengesellschaft Saar mbH (Dillingen, Nemecko), Stahlguss Saar GmbH (Sankt Ingbert) a Zentralkokerei Saar GmbH (Dillingen) (v zastúpení: S. Altenschmidt a H. Janssen, advokáti)

      Žalovaná: Európska komisia (v zastúpení: T. Maxian Rusche a R. Sauer, splnomocnení zástupcovia, za právnej pomoci A. Luke a C. Maurer, advokáti)

      Predmet veci

   Návrh na čiastočné zrušenie rozhodnutia Komisie C (2013) 4424 final z 18. decembra 2013 o začatí konania podľa článku 108 ods. 2 ZFEÚ vo veci opatrení zavedených Spolkovou republikou Nemecko v prospech elektrickej energie pochádzajúcej z obnoviteľných zdrojov a energeticky náročných odberateľov [štátna pomoc SA. 33995 (2013/C) (ex 2013/NN)]

      Výrok

               1.

               Konanie o tejto žalobe sa zastavuje.

               2.

               Konanie o návrhu, ktorý podal Dozorný úrad EZVO na vstup do konania ako vedľajší účastník, sa zastavuje.

               3.

               Drahtwerk St. Ingbert GmbH, DWK Drahtwerk Köln GmbH, Kalksteingrube Auersmacher GmbH, Rogesa Roheisengesellschaft Saar mbH, Stahlguss Saar GmbH a Zentralkokerei Saar GmbH znášajú svoje vlastné trovy konania a sú povinné nahradiť trovy konania, ktoré vznikli Európskej komisii.

               4.

               Dozorný úrad EZVO znáša svoje vlastné trovy konania.

      (1)  Ú. v. EÚ C 223, 14.7.2014.


title: vec C-510/06 P: Rozsudok Súdneho dvora (prvá komora) z  19. marca 2009 — Archer Daniels Midland Co./Komisia Európskych spoločenstiev (Odvolanie — Hospodárska súťaž — Kartely — Trh s glukonátom sodným — Pokuty — Usmernenia k metóde stanovovania výšky pokút — Politika hospodárskej súťaže — Rovnosť zaobchádzania — Obrat, ktorý možno zohľadniť — Poľahčujúce okolnosti)

text:
               16.5.2009

               SK

               Úradný vestník Európskej únie

               C 113/3

         Rozsudok Súdneho dvora (prvá komora) z 19. marca 2009 — Archer Daniels Midland Co./Komisia Európskych spoločenstiev
   (vec C-510/06 P) (1)

   (Odvolanie - Hospodárska súťaž - Kartely - Trh s glukonátom sodným - Pokuty - Usmernenia k metóde stanovovania výšky pokút - Politika hospodárskej súťaže - Rovnosť zaobchádzania - Obrat, ktorý možno zohľadniť - Poľahčujúce okolnosti)
   2009/C 113/05
   Jazyk konania: angličtina

      Účastníci konania

      Odvolateľka: Archer Daniels Midland Co. (v zastúpení: M. Garcia, solicitor)

      Ďalší účastník konania: Komisia Európskych spoločenstiev (v zastúpení: A. Bouquet a X. Lewis, splnomocnení zástupcovia)

      Predmet veci

   Odvolanie podané proti rozsudku Súdu prvého stupňa (tretia komora) z 27. septembra 2006, Archer Daniels Midland/Komisia (T-329/02), ktorým Súd zamietol žalobu o zrušenie článkov 1 a 3 rozhodnutia Komisie K(2001) 2931 v konečnom znení z 2. októbra 2001 v konaní podľa článku 81 Zmluvy ES a článku 53 Dohody o EHP (vec COMP/E-1/36.756 — Glukonát sodný) a alternatívne o zníženie pokuty uloženej odvolateľke

      Výrok rozsudku

               1.

               Odvolanie sa zamieta.

               2.

               Archer Daniels Midland Co. je povinná nahradiť trovy konania.

      (1)  Ú. v. EÚ C 56, 10.3.2007.


title: Vec C-172/12 P: Rozsudok Súdneho dvora (deviata komora) z  26. septembra 2013 — EI du Pont Nemours and Company/Európska komisia, DuPont Performance Elastomers LLC, DuPont Performance Elastomers SA (Odvolanie — Hospodárska súťaž — Kartely — Trh s chloroprén-kaučukom — Určenie cien a rozdelenie trhu — Porušenie článku 81 ES — Pripísateľnosť protiprávneho správania dcérskej spoločnosti jej materskej spoločnosti — Spoločná kontrola dvoch materských spoločností — Rozhodujúci vplyv — Solidárna zodpovednosť — Premlčanie — Legitímny záujem)

text:
               23.11.2013

               SK

               Úradný vestník Európskej únie

               C 344/27

         Rozsudok Súdneho dvora (deviata komora) z 26. septembra 2013 — EI du Pont Nemours and Company/Európska komisia, DuPont Performance Elastomers LLC, DuPont Performance Elastomers SA
   (Vec C-172/12 P) (1)

   (Odvolanie - Hospodárska súťaž - Kartely - Trh s chloroprén-kaučukom - Určenie cien a rozdelenie trhu - Porušenie článku 81 ES - Pripísateľnosť protiprávneho správania dcérskej spoločnosti jej materskej spoločnosti - Spoločná kontrola dvoch materských spoločností - Rozhodujúci vplyv - Solidárna zodpovednosť - Premlčanie - Legitímny záujem)
   2013/C 344/46
   Jazyk konania: angličtina

      Účastníci konania

      Odvolateľka: EI du Pont Nemours and Company (v zastúpení: J. Boyce a A. Lyle-Smythe, solicitors)

      Ďalší účastníci konania: Európska komisia (v zastúpení: V. Bottka a A. Biolan, splnomocnení zástupcovia), DuPont Performance Elastomers LLC, DuPont Performance Elastomers SA (v zastúpení: J. Boyce a A. Lyle-Smythe, solicitors)

      Predmet veci

   Odvolanie podané proti rozsudku Všeobecného súdu (siedma komora) z 2. februára 2012, EI du Pont de Nemours a i./Komisia (T-76/08), ktorým Všeobecný súd zamietol žalobu domáhajúcu sa čiastočného zrušenia rozhodnutia Komisie K(2007) 5910 v konečnom znení z 5. decembra 2007 týkajúceho sa konania o uplatnení článku 81 ES a článku 53 Dohody o EHP (vec COMP/F/38.629 — chloroprén-kaučuk), ktoré sa vzťahuje na kartel na trhu s chloroprén-kaučukom v Európskom hospodárskom priestore (EHP), ktorý sa týkal rozdelenia trhu a určenia cien, ako aj, subsidiárne, zníženia pokuty uloženej žalobkyni — Spoločný podnik — Pripísateľnosť protiprávneho správania

      Výrok rozsudku

               1.

               Odvolanie sa zamieta.

               2.

               EI du Pont Nemours and Company je povinná nahradiť trovy konania.

      (1)  Ú. v. EÚ C 194, 30.6.2012.


title: Vec T-499/07: Uznesenie Všeobecného súdu z  12. júla 2010 — Bulharsko/Komisia

text:
               11.9.2010

               SK

               Úradný vestník Európskej únie

               C 246/39

         Uznesenie Všeobecného súdu z 12. júla 2010 — Bulharsko/Komisia
   (Vec T-499/07) (1)

   ()
   2010/C 246/67
   Jazyk konania: bulharčina
   Predseda siedmej komory nariadil výmaz veci.

      (1)  Ú. v. EÚ C 64, 8.3.2008.


title: Vec C-63/12: Rozsudok Súdneho dvora (veľká komora) z  19. novembra 2013 — Európska komisia/Rada Európskej únie (Žaloba o neplatnosť — Rozhodnutie 2011/866/EÚ — Ročná úprava odmien a dôchodkov úradníkov a ostatných zamestnancov Európskej únie — Služobný poriadok úradníkov — Článok 65 služobného poriadku — Metóda úpravy — Článok 3 prílohy XI služobného poriadku — Ustanovenie o výnimke — Článok 10 prílohy XI služobného poriadku — Vážne a náhle zhoršenie ekonomickej a sociálnej situácie — Úprava opravných koeficientov — Článok 64 služobného poriadku — Rozhodnutie Rady — Neprijatie návrhu Komisie)

text:
               8.2.2014

               SK

               Úradný vestník Európskej únie

               C 39/3

         Rozsudok Súdneho dvora (veľká komora) z 19. novembra 2013 — Európska komisia/Rada Európskej únie
   (Vec C-63/12) (1)

   (Žaloba o neplatnosť - Rozhodnutie 2011/866/EÚ - Ročná úprava odmien a dôchodkov úradníkov a ostatných zamestnancov Európskej únie - Služobný poriadok úradníkov - Článok 65 služobného poriadku - Metóda úpravy - Článok 3 prílohy XI služobného poriadku - Ustanovenie o výnimke - Článok 10 prílohy XI služobného poriadku - Vážne a náhle zhoršenie ekonomickej a sociálnej situácie - Úprava opravných koeficientov - Článok 64 služobného poriadku - Rozhodnutie Rady - Neprijatie návrhu Komisie)
   2014/C 39/05
   Jazyk konania: francúzština

      Účastníci konania

      Žalobkyňa: Európska komisia (v zastúpení: J. Currall, D. Martin a J.-P. Keppenne, splnomocnení zástupcovia)

      Vedľajší účastník, ktorý v konaní podporuje žalobkyňu: Európsky parlament (v zastúpení: A. Neergaard a S. Seyr, splnomocnení zástupcovia)

      Žalovaná: Rada Európskej únie (v zastúpení: M. Bauer a J. Herrmann, splnomocnení zástupcovia)

      Vedľajší účastníci, ktorí v konaní podporujú žalovanú: Česká republika (v zastúpení: M. Smolek, D. Hadroušek a J. Vláčil, splnomocnení zástupcovia), Dánske kráľovstvo (v zastúpení: V. Pasternak Jørgensen a C. Thorning, splnomocnení zástupcovia), Spolková republika Nemecko (v zastúpení: T. Henze a N. Graf Vitzthum, splnomocnení zástupcovia), Španielske kráľovstvo (v zastúpení: N. Díaz Abad a S. Centeno Huerta, splnomocnené zástupkyne), Holandské kráľovstvo (v zastúpení: C. Wissels a M. Bulterman, splnomocnené zástupkyne), Spojené kráľovstvo Veľkej Británie a Severného Írska (v zastúpení: E. Jenkinson a J. Beeko, splnomocnené zástupkyne, za právnej pomoci R. Palmer, barrister)

      Predmet veci

   Žaloba o neplatnosť — Rozhodnutie Rady 2011/866/EU z 19. decembra 2011 o návrhu, ktorý predložila Komisia na nariadenie Rady, ktorým sa s účinnosťou od 1. júla 2011 upravujú odmeny a dôchodky úradníkov a ostatných zamestnancov Európskej únie, ako aj opravné koeficienty, ktoré sa vzťahujú na tieto odmeny a dôchodky (Ú. v. EÚ L 341, s. 54) — Nedodržanie spôsobu ročnej úpravy odmien a dôchodkov úradníkov a ostatných zamestnancov Únie — Odmietnutie upraviť opravné koeficienty uplatniteľné na miesta výkonu práce — Zneužitie právomoci — Porušenie článkov 64 a 65 Služobného poriadku úradníkov, ako aj článkov 1, 3 a 10 prílohy XI služobného poriadku — Porušenie zásady „patere legem quam ipse fecisti“ — Porušenie zásady rovnosti zaobchádzania — Nedostatok odôvodnenia

      Výrok rozsudku

               1.

               Žaloba sa zamieta.

               2.

               Európska Komisia je povinná nahradiť trov konania.

               3.

               Česká republika, Dánske kráľovstvo, Spolková republika Nemecko, Španielske kráľovstvo, Holandské kráľovstvo, Spojené kráľovstvo Veľkej Británie a Severného Írska, ako aj Európsky parlament znášajú vlastné trovy konania.

      (1)  Ú. v. EÚ C 118, 21.4.2012.


title: Vec C-98/16: Žaloba podaná 17. februára 2016 – Európska komisia/Grécko

text:
               25.4.2016

               SK

               Úradný vestník Európskej únie

               C 145/25

         Žaloba podaná 17. februára 2016 – Európska komisia/Grécko
   (Vec C-98/16)
   (2016/C 145/31)
   Jazyk konania: gréčtina

      Účastníci konania

      Žalobkyňa: Európska komisia (v zastúpení: W. Roels a D. Triantafyllou)

      Žalovaná: Helénska republika

      Návrhy

               —

               Konštatovať, že Helénska republika tým, že prijala a zachovala v platnosti právnu úpravu stanovujúcu prednostnú sadzbu dedičskej dane pri dedičstvách v prospech neziskových organizácií so sídlom v iných členských štátoch EÚ alebo EHP, s výnimkou vzájomnosti, si nesplnila povinnosti, ktoré jej vyplývajú z článku 63 ZFEÚ a článku 40 Dohody EHP;

               —

               zaviazať Helénsku republiku na náhradu trov konania.

      Dôvody a hlavné tvrdenia

   Helénska republika stanovuje zníženú sadzbu dane z dedičstva v prospech neziskových (filantropických atď.) právnických osôb. Znížená sadzba sa však neuplatňuje pri dedičstvách v prospech rovnakých zahraničných právnických osôb okrem prípadu, ak aj samotné dotknuté členské štáty uznávajú výhodnejšie zaobchádzanie pri dedičstve v prospech gréckych neziskových právnických osôb (teda s výhradou vzájomnosti).

               —

               Táto právna úprava obsahuje diskrimináciu v neprospech (neziskových) právnických osôb z ostatných členských štátov EÚ a EHP, ktorá predstavuje obmedzenie voľného pohybu kapitálu (článok 63 ZFEÚ).

               —

               Na toto obmedzenie sa nevzťahujú výnimky podľa článku 65 ZFEÚ.

               —

               Nemožno ho opodstatniť snahou odľahčiť vnútroštátny rozpočet o činnosti neziskových organizácií (neprijateľný daňový dôvod).

               —

               Napokon zásada vzájomnosti by nemala opodstatniť porušenie zásady voľného pohybu kapitálu prostredníctvom diskriminácie.


title: Vec C-464/10: Rozsudok Súdneho dvora (siedma komora) zo 14. júla 2011 (návrh na začatie prejudiciálneho konania, ktorý podal Cour d’appel de Mons — Belgicko) — Belgické kráľovstvo/Pierre Henfling, Raphaël Davin, Koenraad Tanghe, správcovia konkurznej podstaty úpadcu Tiercé Franco-Belge SA [Dane — Šiesta smernica o DPH — Článok 6 ods. 4 — Oslobodenie od dane — Článok 13 B písm. f) — Hazardné hry — Služby poskytované komisionárom (prevádzkovateľom trafiky), ktorý koná vo vlastnom mene, ale na účet komitenta, ktorý vykonáva činnosť prijímania stávok]

text:
               10.9.2011

               SK

               Úradný vestník Európskej únie

               C 269/17

         Rozsudok Súdneho dvora (siedma komora) zo 14. júla 2011 (návrh na začatie prejudiciálneho konania, ktorý podal Cour d’appel de Mons — Belgicko) — Belgické kráľovstvo/Pierre Henfling, Raphaël Davin, Koenraad Tanghe, správcovia konkurznej podstaty úpadcu Tiercé Franco-Belge SA
   (Vec C-464/10) (1)

   (Dane - Šiesta smernica o DPH - Článok 6 ods. 4 - Oslobodenie od dane - Článok 13 B písm. f) - Hazardné hry - Služby poskytované komisionárom (prevádzkovateľom trafiky), ktorý koná vo vlastnom mene, ale na účet komitenta, ktorý vykonáva činnosť prijímania stávok)
   2011/C 269/29
   Jazyk konania: francúzština

      Vnútroštátny súd, ktorý podal návrh na začatie prejudiciálneho konania

   Cour d’appel de Mons

      Účastníci konania pred vnútroštátnym súdom

      Žalobca: Belgické kráľovstvo

      Žalovaní: Pierre Henfling, Raphaël Davin a Koenraad Tanghe, správcovia konkurznej podstaty úpadcu Tiercé Franco-Belge SA

      Predmet veci

   Návrh na začatie prejudiciálneho konania — Cour d’appel de Mons — Výklad článku 6 ods. 4 a článku 13B písm. f) šiestej smernice Rady 77/388/EHS zo 17. mája 1977 o zosúladení právnych predpisov členských štátov týkajúcich sa daní z obratu — spoločný systém dane z pridanej hodnoty: jednotný základ jej stanovenia (Ú. v. ES L 145, s. 1; Mim. vyd. 09/001, s. 23) — Oslobodenie služieb poskytnutých komisionárom, ktorý koná vo svojom vlastnom mene ale na účet komitenta, ktorý organizuje hry a stávky upravené uvedenou smernicou, od dane

      Výrok rozsudku

   Článok 6 ods. 4 a článok 13 B písm. f) šiestej smernice Rady 77/388/EHS zo 17. mája 1977 o zosúladení právnych predpisov členských štátov týkajúcich sa daní z obratu — spoločný systém dane z pridanej hodnoty: jednotný základ jej stanovenia sa majú vykladať v tom zmysle, že pokiaľ hospodársky subjekt vo vlastnom mene, ale na účet podniku, ktorý vykonáva činnosť prijímania stávok, sprostredkúva zber stávok, na ktoré sa vzťahuje oslobodenie od dane z pridanej hodnoty stanovené v uvedenom článku 13 B písm. f), tento posledný uvedený podnik sa podľa predmetného článku 6 ods. 4 považuje za poskytovateľa plnení týkajúcich sa stávkovej činnosti, na ktoré sa vzťahuje uvedené oslobodenie od dane, v prospech predmetného hospodárskeho subjektu.

      (1)  Ú. v. EÚ C 346, 18.12.2010.


title: Vec T-266/08 P: Rozsudok Všeobecného súdu z  2. júla 2010 — Kerstens/Komisia ( „Odvolanie — Verejná služba — Úradníci — Zmena pridelenia na pracovné miesto — Článok 7 služobného poriadku — Záujem služby — Skresľovanie skutkových okolností a dôkazov — Povinnosť Súdu pre verejnú službu uviesť odôvodnenie — Právo na obhajobu“ )

text:
               14.8.2010

               SK

               Úradný vestník Európskej únie

               C 221/38

         Rozsudok Všeobecného súdu z 2. júla 2010 — Kerstens/Komisia
   (Vec T-266/08 P) (1)

   (Odvolanie - Verejná služba - Úradníci - Zmena pridelenia na pracovné miesto - Článok 7 služobného poriadku - Záujem služby - Skresľovanie skutkových okolností a dôkazov - Povinnosť Súdu pre verejnú službu uviesť odôvodnenie - Právo na obhajobu)
   2010/C 221/61
   Jazyk konania: francúzština

      Účastníci konania

      Odvolateľ: Petrus Kerstens (Overijse, Belgicko) (v zastúpení: C. Mourato, advokát)

      Ďalší účastník konania: Európska komisia (v zastúpení: K. Herrmann a M. G. Berscheid, splnomocnení zástupcovia)

      Predmet veci

   Odvolanie proti rozsudku Súdu pre verejnú službu Európskej únie (druhá komora) z 8. mája 2008 vo veci Kerstens/Komisia (F-119/06, zatiaľ neuverejnený v Zbierke), ktorým sa navrhuje zrušenie tohto rozsudku

      Výrok rozsudku

               1.

               Odvolanie sa zamieta.

               2.

               Petrus Kerstens znáša svoje vlastné trovy konania a je povinný nahradiť trovy konania Komisie vzniknuté na tomto stupni konania.

      (1)  Ú. v. EÚ C 247, 27.9.2008.


title: Vec F-147/06: Rozsudok Súdu pre verejnú službu (druhá komora) zo 4. septembra 2008 – Dragoman/Komisia (Verejná služba — Verejné výberové konanie — Nepripustenie na ústnu skúšku)

text:
               6.12.2008

               SK

               Úradný vestník Európskej únie

               C 313/55

         Rozsudok Súdu pre verejnú službu (druhá komora) zo 4. septembra 2008 – Dragoman/Komisia
   (Vec F-147/06) (1)

   (Verejná služba - Verejné výberové konanie - Nepripustenie na ústnu skúšku)
   (2008/C 313/99)
   Jazyk konania: francúzština
   Účastníci konania

      Žalobkyňa: Adriana Dragoman (Brusel, Belgicko) (v zastúpení: S. Mihailescu, neskôr G.-F. Dinulescu, advokáti)

      Žalovaná: Komisia Európskych spoločenstiev (v zastúpení: K. Herrmann a M. Velardo, splnomocnení zástupcovia)
   Predmet veci
   Zrušenie rozhodnutia poroty verejného výberového konania EPSO/AD/44/06 CJ, ktoré sa týka vyhotovenia rezervného zoznamu právnikov linguistov rumunského jazyka a ktorým sa žalobkyni priznáva známka 18/40 na písomnej skúške b), pričom sa žalobkyňa nepripúšťa na ústnu skúšku uvedeného výberového konania
   Výrok rozsudku

               1.

               Žaloba sa zamieta.

               2.

               Každý účastník konania znáša svoje vlastné trovy konania.

      (1)  Ú. v. EÚ C 42, 24.2.2007, s. 48.


title: Vec T-163/06: Uznesenie Súdu prvého stupňa z  22. januára 2007 – BA.LA. di Lanciotti Vittorio a i./Komisia

text:
               10.3.2007

               SK

               Úradný vestník Európskej únie

               C 56/39

         Uznesenie Súdu prvého stupňa z 22. januára 2007 – BA.LA. di Lanciotti Vittorio a i./Komisia
   (Vec T-163/06) (1)

   (2007/C 56/72)

      Jazyk konania: taliančina

   Predseda prvej komory nariadil výmaz veci.

      (1)  Ú. v. EÚ C 190, 12.8.2006.


title: Vec T-218/06: Rozsudok Súdu prvého stupňa zo 17. septembra 2008 – Neurim Pharmaceuticals (1991)/ÚHVT – Eurim-Pharm Arzneimittel (Neurim PHARMACEUTICALS) ( Ochranná známka Spoločenstva — Námietkové konanie — Prihláška obrazovej ochrannej známky Spoločenstva Neurim PHARMACEUTICALS — Skoršia slovná ochranná známka Spoločenstva a skoršia národná slovná ochranná známka EURIM-PHARM — Jazyk odvolacieho konania — Lehoty — Prípustnosť odvolania pred odvolacím senátom — Zásada proporcionality — Pokračovanie v konaní — Restitutio in integrum — Články 59, 78 a 78a nariadenia (ES) č. 40/94 — Pravidlo 48 ods. 1 písm. c) a ods. 2, pravidlo 49 ods. 1 a pravidlo 96 ods. 1 nariadenia (ES) č. 2868/95 )

text:
               8.11.2008

               SK

               Úradný vestník Európskej únie

               C 285/36

         Rozsudok Súdu prvého stupňa zo 17. septembra 2008 – Neurim Pharmaceuticals (1991)/ÚHVT – Eurim-Pharm Arzneimittel (Neurim PHARMACEUTICALS)
   (Vec T-218/06) (1)

   („Ochranná známka Spoločenstva - Námietkové konanie - Prihláška obrazovej ochrannej známky Spoločenstva Neurim PHARMACEUTICALS - Skoršia slovná ochranná známka Spoločenstva a skoršia národná slovná ochranná známka EURIM-PHARM - Jazyk odvolacieho konania - Lehoty - Prípustnosť odvolania pred odvolacím senátom - Zásada proporcionality - Pokračovanie v konaní - Restitutio in integrum - Články 59, 78 a 78a nariadenia (ES) č. 40/94 - Pravidlo 48 ods. 1 písm. c) a ods. 2, pravidlo 49 ods. 1 a pravidlo 96 ods. 1 nariadenia (ES) č. 2868/95“)
   (2008/C 285/65)
   Jazyk konania: nemčina
   Účastníci konania

      Žalobkyňa: Neurim Pharmaceuticals (1991) Ltd (Tel-Aviv, Izrael) (v zastúpení: M. Kinkeldey, advokát)

      Žalovaný: Úrad pre harmonizáciu vnútorného trhu (ochranné známky a vzory) (v zastúpení: G. Schneider, splnomocnený zástupca)

      Ďalší účastník konania pred odvolacím senátom ÚHVT a vedľajší účastník v konaní pred Súdom prvého stupňa: Eurim-Pharm Arzneimittel GmbH (Piding, Nemecko) (v zastúpení: T. Raab, advokát)
   Predmet veci
   Žaloba podaná proti rozhodnutiu prvého odvolacieho senátu ÚHVT z 2. júna 2006 (vec R 74/2006-1) týkajúcemu sa námietkového konania medzi Eurim-Pharm Arzneimittel GmbH a Neurim Pharmaceuticals (1991) Ltd
   Výrok rozsudku

               1.

               Žaloba sa zamieta.

               2.

               Neurim Pharmaceuticals (1991) Ltd je povinná nahradiť trovy konania.

      (1)  Ú. v. EÚ C 237, 30.9.2006.


title: Vec C-490/09: Rozsudok Súdneho dvora (druhá komora) z  27. januára 2011 — Európska komisia/Luxemburské veľkovojvodstvo (Nesplnenie povinnosti členským štátom — Článok 49 ES — Slobodné poskytovanie služieb — Nevrátenie nákladov súvisiacich s laboratórnymi analýzami a vyšetreniami vykonanými v iných členských štátoch ako Luxemburské veľkovojvodstvo — Vnútroštátna právna úprava neupravujúca ich úhradu vo forme náhrady nákladov vynaložených na tieto analýzy a vyšetrenia — Vnútroštátna právna úprava podmieňujúca úhradu dávok zdravotnej starostlivosti splnením podmienok stanovených touto právnou úpravou)

text:
               12.3.2011

               SK

               Úradný vestník Európskej únie

               C 80/5

         Rozsudok Súdneho dvora (druhá komora) z 27. januára 2011 — Európska komisia/Luxemburské veľkovojvodstvo
   (Vec C-490/09) (1)

   (Nesplnenie povinnosti členským štátom - Článok 49 ES - Slobodné poskytovanie služieb - Nevrátenie nákladov súvisiacich s laboratórnymi analýzami a vyšetreniami vykonanými v iných členských štátoch ako Luxemburské veľkovojvodstvo - Vnútroštátna právna úprava neupravujúca ich úhradu vo forme náhrady nákladov vynaložených na tieto analýzy a vyšetrenia - Vnútroštátna právna úprava podmieňujúca úhradu dávok zdravotnej starostlivosti splnením podmienok stanovených touto právnou úpravou)
   2011/C 80/08
   Jazyk konania: francúzština

      Účastníci konania

      Žalobkyňa: Európska komisia (v zastúpení: G. Rozet a E. Traversa, splnomocnení zástupcovia)

      Žalovaný: Luxemburské veľkovojvodstvo (v zastúpení: C. Schiltz, splnomocnený zástupca, A. Rodesch, avocat)

      Predmet veci

   Nesplnenie povinnosti členským štátom — Porušenie článku 49 ES (článok 56 ZFEÚ) — Obmedzenie slobodného poskytovania služieb — Vnútroštátne právne predpisy, ktoré vylučujú náhradu výdavkov na biomedicínske analýzy a laboratórne skúšky vykonané v iných členských štátoch — Náhrada výdavkov len v prípade, keď sú také skúšky a analýzy vykonávané v laboratóriu na analýzu v úplnom súlade s podmienkami upravenými vo vnútroštátnych právnych predpisoch

      Výrok rozsudku

               1.

               Luxemburské veľkovojvodstvo si tým, že v rámci svojej právnej úpravy sociálneho zabezpečenia nestanovilo možnosť úhrady nákladov na laboratórne analýzy a vyšetrenia v zmysle článku 24 zákonníka sociálneho zabezpečenia, v znení uplatniteľnom na konanie, vykonané v inom členskom štáte, prostredníctvom náhrady nákladov vynaložených na tieto analýzy a vyšetrenia, ale stanovilo výlučne systém priamej úhrady zdravotnými poisťovňami, nesplnilo povinnosti, ktoré mu vyplývajú z článku 49 ES.

               2.

               V zostávajúcej časti sa žaloba zamieta.

               3.

               Európska komisia a Luxemburské veľkovojvodstvo znášajú svoje vlastné trovy konania.

      (1)  Ú. v. EÚ C 37, 13.2.2010.


title: Vec C-327/15: Návrh na začatie prejudiciálneho konania, ktorý podal Østre Landsret (Dánsko) 2. júla 2015 – TDC A/S/Teleklagenævnet, Erhvervs- og Vækstministeriet

text:
               7.9.2015

               SK

               Úradný vestník Európskej únie

               C 294/40

         Návrh na začatie prejudiciálneho konania, ktorý podal Østre Landsret (Dánsko) 2. júla 2015 – TDC A/S/Teleklagenævnet, Erhvervs- og Vækstministeriet
   (Vec C-327/15)
   (2015/C 294/52)
   Jazyk konania: dánčina

      Vnútroštátny súd, ktorý podal návrh na začatie prejudiciálneho konania

   Østre Landsret

      Účastníci konania pred vnútroštátnym súdom

      Žalobkyňa: TDC A/S

      Žalovaní: Teleklagenævnet, Erhvervs- og Vækstministeriet

      Prejudiciálne otázky

               1.

               Bráni smernica Európskeho parlamentu a Rady 2002/22/ES (1) zo 7. marca 2002 o univerzálnej službe a právach užívateľov týkajúcich sa elektronických komunikačných sietí a služieb (smernica univerzálnej služby) vrátane jej článku 32 členskému štátu v tom, aby stanovil pravidlá, ktoré nedovoľujú podniku, aby uplatnil voči členskému štátu samostatný nárok na náhradu čistých nákladov na poskytovanie doplnkových povinných služieb, na ktoré sa nevzťahuje kapitola II tejto smernice, ak zisk podniku z iných služieb, na ktoré sa vzťahujú záväzky univerzálnej služby podniku podľa kapitoly II tejto smernice, prevyšuje stratu súvisiacu s poskytovaním doplnkových povinných služieb?

               2.

               Bráni smernica univerzálnej služby členskému štátu v tom, aby stanovil pravidlá, ktoré dovoľujú podnikom, aby uplatnili voči členskému štátu nárok na náhradu čistých nákladov vynaložených na poskytovanie doplnkových povinných služieb, na ktoré sa nevzťahuje kapitola II tejto smernice, len v prípade, že čisté náklady predstavujú pre dané podniky neprimerané zaťaženie?

               3.

               Môže členský štát v prípade zápornej odpovede na druhú otázku rozhodnúť, že poskytovanie doplnkových povinných služieb, na ktoré sa nevzťahuje kapitola II smernice, nepredstavuje neprimerané zaťaženie, ak podnik vo všeobecnosti dosiahol zisk z poskytovania všetkých služieb, z ktorých mu vyplýva záväzok univerzálnej služby, a najmä z poskytovania služieb, ktoré by podnik poskytoval, aj keby nemal záväzok univerzálnej služby?

               4.

               Bráni smernica univerzálnej služby členskému štátu v tom, aby stanovil pravidlá, podľa ktorých sa čisté náklady určitého podniku spojené s poskytovaním univerzálnej služby podľa kapitoly II tejto smernice majú vypočítať ako rozdiel medzi všetkými príjmami a všetkými nákladmi spojenými s poskytnutím predmetnej služby vrátane príjmov a nákladov, ktoré by podnik vykazoval, aj keby nemal povinnosť poskytovať univerzálnu službu?

               5.

               Pokiaľ sa predmetné vnútroštátne pravidlá (pozri otázky 1 až 4) vzťahujú na doplnkovú povinnú službu, ktorá sa nemá poskytovať len v Dánsku, ale v Dánsku i v Grónsku, ktoré je podľa prílohy II ZFEÚ zámorská krajina alebo územie, platia odpovede na otázky 1 až 4 v takom prípade aj pre tú časť záväzku, ktorá sa týka Grónska, ak dánske orgány uložili povinnosť podniku so sídlom v Dánsku, ktorý nevykonáva iné činnosti v Grónsku?

               6.

               Aký vplyv má na odpovede na otázky 1 až 5 článok 107 ods. 1 ZFEÚ, článok 108 ods. 3 ZFEÚ a rozhodnutie Komisie z 20. decembra 2011 o uplatňovaní článku 106 ods. 2 Zmluvy o fungovaní Európskej únie na štátnu pomoc vo forme náhrady za službu vo verejnom záujme udeľovanej niektorým podnikom povereným poskytovaním služieb všeobecného hospodárskeho záujmu (2)?

               7.

               Aký vplyv má na odpovede na otázky 1 až 5 zásada minimálneho narušenia hospodárskej súťaže zakotvená okrem iného v článku 1 ods. 2 a článku 3 ods. 2, v odôvodneniach 4, 18, 23 a 26, ako aj v časti B prílohy IV smernice univerzálnej služby?

               8.

               Ak ustanovenia smernice univerzálnej služby bránia vnútroštátnym mechanizmom uvedeným v otázkach 1, 2 a 4, majú tieto ustanovenia alebo obmedzenia priamy účinok?

               9.

               Aké konkrétnejšie faktory je potrebné zohľadniť pri posudzovaní toho, či je vnútroštátna lehota na podávanie žiadostí uvedená v bode [13] a jej uplatnenie v súlade so zásadami spolupráce v dobrej viere, ekvivalencie a efektivity zakotvenými v práve EÚ?

      (1)  Ú. v. EÚ L 108, s. 51.

      (2)  Ú. v. EÚ L 7, s. 3.


title: Vec F-9/08: Žaloba podaná 18. januára 2008 – Rosenbaum/Komisia

text:
               8.3.2008

               SK

               Úradný vestník Európskej únie

               C 64/70

         Žaloba podaná 18. januára 2008 – Rosenbaum/Komisia
   (Vec F-9/08)
   (2008/C 64/115)
   Jazyk konania: nemčina
   Účastníci konania

      Žalobca: Eckehard Rosenbaum (Bonn, Nemecko) (v zastúpení: H.-J. Rüber, advokát)

      Žalovaná: Komisia Európskych spoločenstiev
   Predmet a opis sporu
   Zrušenie rozhodnutia žalovanej, ktorým bol žalobca v rámci prijatia do zamestnania zaradený do platovej triedy AD 6/2
   Návrhy žalobcu

               —

               zrušiť rozhodnutie menovacieho orgánu Európskej Komisie z 13. februára 2007, ktorým bol žalobca v rámci prijatia do zamestnania zaradený do platovej triedy AD 6/2,

               —

               určiť, že sa musí uskutočniť zaradenie do platovej triedy AD 9,

               —

               subsidiárne určiť, že sa musí uskutočniť zaradenie do platovej triedy AD 8,

               —

               v krajnom prípade subsidiárne určiť, že sa musí uskutočniť zaradenie do platovej triedy AD 7,

               —

               zaviazať žalovanú, aby žalobcu uviedla do finančnej situácie, v ktorej by sa nachádzal, pokiaľ by bol riadne zaradený do správnej platovej triedy,

               —

               zaviazať žalovanú na náhradu trov konania.


title: Vec C-187/10: Rozsudok Súdneho dvora (druhá komora) z  29. septembra 2011 (návrh na začatie prejudiciálneho konania, ktorý podal Raad van State — Holandsko) — Baris Unal/Staatssecretaris van Justitie (Dohoda o pridružení medzi EHS a Tureckom — Rozhodnutie asociačnej rady č. 1/80 — Článok 6 ods. 1 prvá zarážka — Turecký štátny príslušník — Povolenie na pobyt — Spájanie rodín — Oddelenie partnerov — Odňatie povolenia na pobyt — Spätná účinnosť)

text:
               19.11.2011

               SK

               Úradný vestník Európskej únie

               C 340/3

         Rozsudok Súdneho dvora (druhá komora) z 29. septembra 2011 (návrh na začatie prejudiciálneho konania, ktorý podal Raad van State — Holandsko) — Baris Unal/Staatssecretaris van Justitie
   (Vec C-187/10) (1)

   (Dohoda o pridružení medzi EHS a Tureckom - Rozhodnutie asociačnej rady č. 1/80 - Článok 6 ods. 1 prvá zarážka - Turecký štátny príslušník - Povolenie na pobyt - Spájanie rodín - Oddelenie partnerov - Odňatie povolenia na pobyt - Spätná účinnosť)
   2011/C 340/05
   Jazyk konania: holandčina

      Vnútroštátny súd, ktorý podal návrh na začatie prejudiciálneho konania

   Raad van State

      Účastníci konania pred vnútroštátnym súdom

      Žalobca: Baris Unal

      Žalovaný: Staatssecretaris van Justitie

      Predmet veci

   Návrh na začatie prejudiciálneho konania — Raad van State — Výklad článku 6 ods. 1 prvej zarážky rozhodnutia č. 1/80 z 19. septembra 1980 o rozvoji asociácie prijatého asociačnou radou zriadenou Dohodou o pridružení medzi Európskym hospodárskym spoločenstvom a Tureckou republikou — Právo na pobyt tureckých štátnych príslušníkov — Povolenie na pobyt udelené tureckému štátnemu príslušníkovi na účely umožniť mu spolužitie s partnerkou — Skončenie partnerstva neoznámené príslušným orgánom — Odňatie povolenia na pobyt

      Výrok rozsudku

   Článok 6 ods. 1 prvá zarážka rozhodnutia č. 1/80 z 19. septembra 1980 o rozvoji asociácie, prijatého Asociačnou radou zriadenou Dohodou o pridružení medzi Európskym hospodárskym spoločenstvom a Tureckom, sa má vykladať v tom zmysle, že odporuje tomu, aby príslušné vnútroštátne orgány odňali tureckému pracovníkovi povolenie na pobyt so spätnou účinnosťou ku dňu, keď zanikol dôvod, ktorým vnútroštátne právo podmieňovalo udelenie jeho povolenia, ak sa tento pracovník nedopustil nijakého podvodného konania a k tomuto odňatiu dôjde po uplynutí obdobia jedného roka legálneho zamestnania upraveného v tomto článku 6 ods. 1 prvej zarážke.

      (1)  Ú. v. EÚ C 195, 17.7.2010.


title: Vec C-350/09 P: Uznesenie Súdneho dvora z  12. mája 2010 — Centre de promotion de l’emploi par la micro-entreprise (CPEM)/Európska komisia (Odvolanie — Európsky sociálny fond — Finančná pomoc — Zrušenie)

text:
               23.10.2010

               SK

               Úradný vestník Európskej únie

               C 288/15

      Uznesenie Súdneho dvora z 12. mája 2010 — Centre de promotion de l’emploi par la micro-entreprise (CPEM)/Európska komisia
      (Vec C-350/09 P) (1)

      (Odvolanie - Európsky sociálny fond - Finančná pomoc - Zrušenie)
      (2010/C 288/24)
      Jazyk konania: francúzština

         Účastníci konania

         Odvolateľ: Centre de promotion de l’emploi par la micro-entreprise (CPEM) (v zastúpení: C. Bonnefoi, advokátka)

         Ďalší účastník konania: Európska komisia (v zastúpení: L. Flynn a A. Steiblytė, splnomocnení zástupcovia)

         Predmet veci

      Odvolanie podané proti rozsudku Súdu prvého stupňa (druhá komora) z 30. júna 2009, CPEM/Komisia (T-444/07), ktorým zamietol žalobu žalobcu o zrušenie rozhodnutia Komisie K(2007) 4645 zo 4. októbra 2007, ktorým sa zrušila pomoc Európskeho sociálneho fondu (ESF) udelená rozhodnutím K(1999) 2645 zo 17. augusta 1999 — Mikroprojekty podporujúce zamestnanosť a sociálnu súdržnosť — Porušenie práva na obranu a zásady rovnosti zaobchádzania — Nezohľadnenie pojmu „spoluzodpovednosť“ — Nedodržanie zásady právnej istoty vyplývajúcej z existencie viacerých rôznych verzií „Návodu podporovateľa“ — Pochybnosti týkajúce sa aplikovateľnosti nariadenia Rady č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (Ú. v. ES L 248, s. 1), na ktorom OLAF založil svoje rozhodnutie

         Výrok uznesenia

                  1.

                  Odvolania sa zamieta.

                  2.

                  Centre de promotion de l’emploi par la micro-entreprise (CPEM) je povinný nahradiť trovy konania.

         (1)  Ú. v. EÚ C 312, 19.12.2009.


title: Vec T-54/06: Rozsudok Všeobecného súdu zo 16. novembra 2011 — Kendrion/Komisia ( „Hospodárska súťaž — Kartely — Odvetvie plastových priemyselných vriec — Rozhodnutie konštatujúce porušenie článku 81 ES — Hospodársky subjekt — Solidárna zodpovednosť — Proporcionalita — Rovnosť zaobchádzania — Pokuty — Horná hranica 10 % obratu — Reálna platobná schopnosť“ )

text:
               7.1.2012

               SK

               Úradný vestník Európskej únie

               C 6/9

         Rozsudok Všeobecného súdu zo 16. novembra 2011 — Kendrion/Komisia
   (Vec T-54/06) (1)

   (Hospodárska súťaž - Kartely - Odvetvie plastových priemyselných vriec - Rozhodnutie konštatujúce porušenie článku 81 ES - Hospodársky subjekt - Solidárna zodpovednosť - Proporcionalita - Rovnosť zaobchádzania - Pokuty - Horná hranica 10 % obratu - Reálna platobná schopnosť)
   2012/C 6/11
   Jazyk konania: holandčina

      Účastníci konania

      Žalobkyňa: Kendrion NV (Zeist, Holandsko) (v zastúpení: pôvodne P. Glazener a C. Meijer, neskôr P. Glazener a L. Haasbeek, advokáti)

      Žalovaná: Európska komisia (v zastúpení: F. Castillo de la Torre, A. Nijenhuis a S. Noë, splnomocnení zástupcovia)

      Predmet veci

   Zrušenie rozhodnutia Komisie K(2005) 4634 z 30. novembra 2005 vydaného v konaní na uplatnenie článku 81 [ES] (vec COMP/F/38.354 — Priemyselné vrecia) v rozsahu, v akom sa týka žalobkyne, vzťahujúceho sa na kartel na trhu plastových priemyselných vriec, ako aj návrh na zrušenie alebo, subsidiárne, zníženie pokuty uloženej žalobkyni

      Výrok rozsudku

               1.

               Žaloba sa zamieta.

               2.

               Kendrion NV je povinná nahradiť trovy konania.

      (1)  Ú. v. EÚ C 96, 22.4.2006.


title: Uznesenie Súdu prvého stupňa z 28. júna 2005 vo veci T-147/04, Brian Ross proti Komisii Európskych spoločenstiev (Úradníci — Žaloba o neplatnosť a žaloba o náhradu škody — Hodnotenie — Úplná a trvalá invalidita — Záujem na konaní — Neprípustnosť)

text:
               17.9.2005

               SK

               Úradný vestník Európskej únie

               C 229/22

      UZNESENIE SÚDU PRVÉHO STUPŇA

   z 28. júna 2005
   vo veci T-147/04, Brian Ross proti Komisii Európskych spoločenstiev (1)

   (Úradníci - Žaloba o neplatnosť a žaloba o náhradu škody - Hodnotenie - Úplná a trvalá invalidita - Záujem na konaní - Neprípustnosť)
   (2005/C 229/49)
   Jazyk konania: francúzština
   Vo veci T-147/04, Brian Ross, bydliskom v Morpeth (Spojené kráľovstvo), v zastúpení: É. Boigelot, proti Komisii Európskych spoločenstiev (splnomocnení zástupcovia: J. Currall a G. Berscheid, ktorí si zvolili adresu na doručovanie v Luxemburgu), ktorej predmetom je návrh na zrušenie hodnotenia žalobcu za obdobie 2001/2002 a návrh na náhradu škody, Súd prvého stupňa (tretia komora), v zložení: predseda komory M. Jaeger, sudcovia V. Tiili a O. Czúcz, tajomník: H. Jung, vydal 28. júna 2005 uznesenie, ktorého výrok znie:

               1.

               Žaloba sa zamieta pre jej neprípustnosť.

               2.

               Každý účastník konania znáša svoje vlastné trovy.

      (1)  Ú. v. ES C 168, 26.6.2004.


title: Vec F-54/07: Žaloba podaná 11. júna 2007 – Joseph/Komisia

text:
               25.8.2007

               SK

               Úradný vestník Európskej únie

               C 199/50

         Žaloba podaná 11. júna 2007 – Joseph/Komisia
   (Vec F-54/07)
   (2007/C 199/97)
   Jazyk konania: francúzština
   Účastníci konania

      Žalobkyňa: Anne Joseph (Damask, Sýria) (v zastúpení: N. Lhoëst, advokát)

      Žalovaná: Komisia Európskych spoločenstiev
   Návrhy žalobkyne

               —

               zrušiť pracovnú zmluvu žalobkyne podpísanú 20. júla 2006 v časti, v ktorej je doba trvania tejto zmluvy stanovená na 15 mesiacov, pričom začína 16. októbra 2006 a končí 15. januára 2008,

               —

               ak je to potrebné, zrušiť výslovné rozhodnutie Komisie z 13. februára 2007, ktorý bola zamietnutá sťažnosť žalobkyne podaná 20. októbra 2006 na základe článku 90 ods. 2 služobného poriadku,

               —

               zaviazať žalovanú na náhradu trov konania.

         Žalobné dôvody a hlavné tvrdenia
   Žalobkyňa ako zmluvná zamestnankyňa navrhuje zrušiť svoju pracovnú zmluvu na základe článku 3a podmienok zamestnávania ostatných zamestnancov (PZOZ), keďže doba trvania tejto zmluvy bola namiesto 3 rokov stanovená na 15 mesiacov, a to na základe jednak rozhodnutia Komisie z 28. apríla 2004 o maximálnej dobe zamestnávania dočasných zamestnancov v službách Komisie a jednak na základe článku 12 všeobecných vykonávacích ustanovení o postupoch prijímania do služobného pomeru a zamestnávania zmluvných zamestnancov v Komisii (VVU).
   Žalobkyňa sa domnieva, že rozhodnutie z 28. apríla 2004, najmä jeho článok 3, je protiprávne, keďže je v rozpore s článkom 85 ods. 1 prvým pododsekom PZOZ. V každom prípade podľa jeho článku 1 ods. 2 nie je uvedené rozhodnutie v prejednávanej veci uplatniteľné vzhľadom na to, že žalobkyni bolo zverené vykonávanie základných úloh.
   Žalobkyňa sa okrem toho odvoláva na protiprávnosť VVU, najmä na ich článok 12, ktorý je v rozpore s článkom 85 ods. 1 PZOZ. Komisia každopádne porušila článok 12 ods. 1a a 1b VVU, ktorý na účely vypočítania maximálnej doby zamestnávania zmluvného zamestnanca nedovoľuje kumulovať dobu trvania zmluvy na základe článku 3b PZOZ s dobou trvania zmluvy na základe článku 3a PZOZ.
   Žalobkyňa okrem toho uvádza porušenie zásady zákazu diskriminácie, zásady správneho úradného postupu a zásady služobného záujmu.


title: Vec C-521/15: Žaloba podaná 29. septembra 2015 – Španielske kráľovstvo/Rada Európskej únie

text:
               7.12.2015

               SK

               Úradný vestník Európskej únie

               C 406/25

         Žaloba podaná 29. septembra 2015 – Španielske kráľovstvo/Rada Európskej únie
   (Vec C-521/15)
   (2015/C 406/25)
   Jazyk konania: španielčina

      Účastníci konania

      Žalobca: Španielske kráľovstvo (v zastúpení: A. Rubio González, splnomocnený zástupca)

      Žalovaná: Rada Európskej únie

      Návrhy žalobcu

               —

               zrušiť rozhodnutie Rady (EÚ) 2015/1289 (1) z 13. júna 2015 o uložení pokuty Španielsku za manipuláciu s údajmi o deficite v autonómnej oblasti Valencia alebo

               —

               subsidiárne znížiť pokutu tak, že bude obmedzená výlučne na obdobie po 13. decembri 2011, kedy nadobudlo účinnosť nariadenie 1173/2011 (2) a,

               —

               v každom prípade zaviazať žalovanú inštitúciu na náhradu trov konania.

      Žalobné dôvody a hlavné tvrdenia

      Porušenie článku 8 ods. 3 nariadenia 1173/2011 a článku 2 ods. 1 a ods. 3 rozhodnutia 2012/678/EÚ
       (3)
      a porušenie práva Španielskeho kráľovstva na obranu. Pred začatím konania sa uskutočnilo predbežné šetrenie nad rámec postupu stanoveného v rozhodnutí 2012/678/EÚ. Takto boli použité dôkazy získané počas šetrení, ktoré nespĺňali podmienky podľa článku 2 ods. 3, čím bolo Španielsku odňaté jeho právo na obranu.

      Porušenie práva na riadnu správu veci verejných v súvislosti so zložením vyšetrovacej skupiny. V rozpore so zásadou objektívnej nestrannosti je skutočnosť, že v tejto skupine boli tie isté osoby, ktoré sa zúčastňovali na predchádzajúcich vyšetrovacích postupoch. V prípade daného týmu existovala s ohľadom na vážne a závažné indície posudzované pred začatím šetrenia dôvodná hrozba potvrdzujúca tendencie a retrospektívne tendencie. Vyšetrovacia skupina bola zostavená tak, že objektívne ohrozovala vlastnú nestrannosť.

      Porušenie článku 8 ods. 1 nariadenia 1173/2011, keďže zo skutkových okolností nevyplýva zámerné skreslenie relevantných údajov o deficite a dlhu alebo v dôsledku hrubej nedbanlivosti. Po prvé, zo skutkových okolností nevyplýva skreslenie štatistík, ale iba revízia údajov o deficite a dlhu, ktorá bola jasne a riadne vysvetlená. Po druhé, údajné skreslené údaje nie sú nijako relevantné na účely právomoci dohľadu, ktorá v súlade s článkami 121 ZFEÚ a 126 ZFEÚ prináleží orgánom Únie. Po tretie, nemožno sa domnievať, že by konanie Španielska predstavovalo hrubú nedbanlivosť, keďže danú nezrovnalosť zistili práve španielske orgány, ktoré o nej bez meškania upovedomili Komisiu a postupovali veľmi rýchlo a starostlivo.

      Neprimeranosť sankcie v súvislosti s časovým referenčným rámcom pre výpočet jej výšky. Obdobie, na ktoré sa vzťahuje sankcia, je v súvislosti so skutkovými okolnosťami, ktoré nastali po 11. decembri 2011, kedy nadobudlo účinnosť nariadenie č. 1173/2011, obmedzené údajmi uvedenými v oznámeniach od roku 2012. Referenčná suma by sa teda mala riadiť údajmi zodpovedajúcimi faktúram vystaveným v roku 2011.

      (1)  Ú. v. EÚ L 198, s. 19.

      (2)  Nariadenie Európskeho parlamentu a Rady (EÚ) č. 1173/2011 zo 16. novembra 2011 o účinnom presadzovaní rozpočtového dohľadu v eurozóne (Ú. v. EÚ L 306, s. 1).

      (3)  Delegované rozhodnutie Komisie 2012/678/EÚ z 29. júna 2012 o vyšetrovaní a pokutách v súvislosti s manipulovaním štatistických údajov, ako je uvedené v nariadení Európskeho parlamentu a Rady (EÚ) č. 1173/2011 o účinnom presadzovaní rozpočtového dohľadu v eurozóne (Ú. v. EÚ L 306, s. 21).


title: Vec C-381/15: Uznesenie predsedu Súdneho dvora z 23. januára 2017 (návrh na začatie prejudiciálneho konania, ktorý podal Audiencia Provincial de Zamora – Španielsko) – Javier Ángel Rodríguez Sánchez/Caja España de Inversiones, Salamanca y Soria SAU (Banco CEISS)

text:
               10.4.2017

               SK

               Úradný vestník Európskej únie

               C 112/31

         Uznesenie predsedu Súdneho dvora z 23. januára 2017 (návrh na začatie prejudiciálneho konania, ktorý podal Audiencia Provincial de Zamora – Španielsko) – Javier Ángel Rodríguez Sánchez/Caja España de Inversiones, Salamanca y Soria SAU (Banco CEISS)
   (Vec C-381/15) (1)

   (2017/C 112/42)
   Jazyk konania: španielčina
   Predseda Súdneho dvora nariadil výmaz veci.

      (1)  Ú. v. EÚ C 302, 14.9.2015.


title: Vec C-209/07: Návrh na začatie prejudiciálneho konania, ktorý podal Supreme Court (Írsko) 20. apríla 2007 – The Competition Authority/Beef Industry Development Society Ltd, Barry Brothers (Carrigmore) Meats Ltd

text:
               23.6.2007

               SK

               Úradný vestník Európskej únie

               C 140/15

         Návrh na začatie prejudiciálneho konania, ktorý podal Supreme Court (Írsko) 20. apríla 2007 – The Competition Authority/Beef Industry Development Society Ltd, Barry Brothers (Carrigmore) Meats Ltd
   (Vec C-209/07)
   (2007/C 140/25)
   Jazyk konania: angličtina
   Vnútroštátny súd, ktorý podal návrh na začatie prejudiciálneho konania
   Supreme Court
   Účastníci konania pred vnútroštátnym súdom

      Odvolateľ: The Competition Authority

      Ďalší účastníci konania: Beef Industry Development Society Ltd, Barry Brothers (Carrigmore) Meats Ltd
   Prejudiciálne otázky
   „Ak je v miere uspokojujúcej pre vnútroštátny súd dokázané, že:

               a)

               v odvetví spracovávania hovädzieho mäsa existuje nadbytočná kapacita, ktorá predstavuje, počítajúc podľa vrcholnej úrovne výroby, 32 %;

               b)

               účinok tejto nadbytočnej kapacity bude mať v strednodobom horizonte veľmi vážne následky pre odvetvie ako celok;

               c)

               síce podľa správ účinky nadbytkov sa zatiaľ nepociťujú v dostatočnej miere, nezávislí poradcovia uviedli, že v krátkodobom horizonte nie je pravdepodobné, že nadbytočná kapacita bude odstránená pomocou bežných trhových opatrení, ale nadbytočná kapacita časom povedie k výrazným stratám a v konečnom dôsledku k tomu, že spracovávatelia a podniky opustia odvetvie;

               d)

               spracovávatelia hovädzieho mäsa predstavujúci približne 93 % trhu dodávok hovädzieho mäsa v tomto odvetví sa dohodli vykonať kroky pre odstránenie nadbytočnej kapacity a sú ochotní zaplatiť poplatok pre financovanie platieb pre spracovávateľov ochotných ukončiť výrobu; a

         títo spracovávatelia, ktorí predstavujú desať spoločností, vytvorili korporáciu (‚spoločnosť’) pre vykonanie dohody s nasledujúcim obsahom:

               1.

               podniky (nazývané ‚odchádzajúci’) porážajúce a spracovávajúce 420 000 kusov dobytka ročne, predstavujúci približne 25 % aktívnej kapacity by uzavreli dohodu s ostatnými spoločnosťami (nazývanými ‚zostávajúci’) o tom, že opustia odvetvie a budú dodržiavať tieto podmienky;

               2.

               odchádzajúci by podpísali dvojročnú doložku o zákaze konkurencie, vzťahujúcu sa na spracovávanie dobytka na celom ostrove Írsko;

               3.

               podniky odchádzajúcich by boli vyradené z prevádzky;

               4.

               pozemky spojené s podnikmi vyradenými z prevádzky by sa nepoužili na spracovávanie hovädzieho mäsa po dobu piatich rokov;

               5.

               odchádzajúcim by bola zaplatená kompenzácia v postupných platbách prostredníctvom pôžičiek poskytnutých zostávajúcimi v prospech spoločnosti;

               6.

               zostávajúci by platili spoločnosti dobrovoľný poplatok vo výške 2 eur za každý kus tradičného percenta porážky a 11 eur za každý kus porazeného dobytka nad touto úrovňou;

               7.

               poplatok by sa použil na splatenie pôžičiek zostávajúcich a poplatky by sa prestali vyberať po splatení pôžičiek;

               8.

               zariadenia odchádzajúcich slúžiace na primárne spracovávanie hovädzieho mäsa by sa predali zostávajúcim pre použitie ako záložné zariadenia alebo súčiastky, alebo by sa predali mimo ostrova Írsko;

               9.

               nebolo by ovplyvnené slobodné rozhodovanie zostávajúcich v otázkach produkcie, tvorby cien, predajných podmienok, dovozov a vývozov, zvýšenia kapacity a iných otázkach;

         a je dohodnuté, že takáto dohoda môže mať pre účely uplatnenia článku 81 ods. 1 ES citeľný vplyv na obchod medzi členskými štátmi, má sa takáto dohoda považovať za takú, ktorá má za cieľ, na rozdiel od následku, vylučovanie, obmedzovanie alebo skresľovanie hospodárskej súťaže na spoločnom trhu a je preto nezlučiteľná s článkom 81 ods. 1 Zmluvy o založení Európskeho spoločenstva?“


title: Vec C-309/11: Žaloba podaná 17. júna 2011 — Európska komisia/Fínska republika

text:
               27.8.2011

               SK

               Úradný vestník Európskej únie

               C 252/23

         Žaloba podaná 17. júna 2011 — Európska komisia/Fínska republika
   (Vec C-309/11)
   2011/C 252/43
   Jazyk konania: fínčina

      Účastníci konania

      Žalobkyňa: Európska komisia (v zastúpení: I. Koskinen a L. Lozano Palacios, splnomocnení zástupcovia)

      Žalovaná: Fínska republika

      Návrhy žalobkyne

               —

               určiť, že Fínska republika si tým, že uplatňuje osobitnú úpravu pre cestovné kancelárie stanovenú v § 80 zákona č. 1501/1993 o dani z pridanej hodnoty (arvonlisäverolaki) na predaj cestovných služieb iným osobám ako sú cestujúci, nesplnila povinnosti, ktoré jej vyplývajú z článkov 106 až 110 smernice Rady 2006/112/ES (1) z 28. novembra 2006 o spoločnom systéme dane z pridanej hodnoty,

               —

               zaviazať Fínsku republiku na náhradu trov konania.

      Žalobné dôvody a hlavné tvrdenia

   Komisia sa domnieva, že podľa ustanovení smernice 2006/112/ES sa osobitná úprava platná pre cestovné kancelárie má uplatniť len v prípade, keď sa cestovné služby predávajú cestujúcim. Fínska republika porušuje uvedenú smernicu tým, že uplatňuje túto osobitnú úpravu na služby, ktoré si cestovné kancelárie vzájomne poskytujú alebo na služby poskytované cestovným agentúram.

      (1)  Ú. v. EÚ L 347, s. 1.


title: Vec T-198/04: Žaloba podaná dňa 28. mája 2004: José Félix Merladet proti Komisii Európskych spoločenstiev

text:
               23.10.2004

               SK

               Úradný vestník Európskej únie

               C 262/28

         Žaloba podaná dňa 28. mája 2004: José Félix Merladet proti Komisii Európskych spoločenstiev
   (Vec T-198/04)
   (2004/C 262/54)
   Jazyk konania: francúzština
   José Félix Merladet, bytom v Overijse (Belgicko), v zastúpení: Nicolas Lhoëst, advokát, ktorý si zvolil adresu na doručovanie v Luxemburgu, podal 28. mája 2004 na Súd prvého stupňa Európskych spoločenstiev žalobu proti Komisii Európskych spoločenstiev.
   Žalobca navrhuje, aby Súd prvého stupňa:

               —

               zrušil hodnotenie služobného postupu žalobcu vypracované za obdobie od 1. júna 2001 do 31. decembra 2002;

               —

               zrušil výslovné rozhodnutie orgánu povereného menovaním z 12. februára 2004, ktorým bola zamietnutá sťažnosť žalobcu;

               —

               zaviazal Komisiu Európskych spoločenstiev nahradiť trovy konania.

         Žalobné dôvody a hlavné tvrdenia
   Na podporu svojej žaloby sa žalobca odvoláva na nezákonnosť postupu hodnotenia. Počas posudzovaného obdobia žalobca pracoval na zastúpení Komisie v New Delhi (India) a v Mapute (Mozambik) pod vedením rôznych nadriadených. Podľa žalobcu hodnotenie služobného postupu neberie v primeranom rozsahu do úvahy hodnotenie tých jeho nadriadených, pre ktorých pracoval viac ako jeden mesiac.
   Žalobca sa okrem toho odvoláva na zjavné chyby hodnotenia a chýbajúce odôvodnenie.


title: Vec C-621/11 P: Rozsudok Súdneho dvora (štvrtá komora) z  18. júla 2013 — New Yorker SHK Jeans GmbH & Co. KG, predtým New Yorker SHK Jeans GmbH/Úrad pre harmonizáciu vnútorného trhu (ochranné známky a vzory), Vallis K.-Vallis A. & Co. OE [Odvolanie — Prihláška slovnej ochrannej známky Spoločenstva FISHBONE — Námietkové konanie — Skoršia národná obrazová ochranná známka FISHBONE BEACHWEAR — Riadne používanie skoršej ochrannej známky — Zohľadnenie dodatočných dôkazov predložených po uplynutí stanovenej lehoty — Nariadenie (ES) č. 207/2009 — Článok 42 ods. 2 a 3 a článok 76 ods. 2 — Nariadenie (ES) č. 2868/95 — Pravidlo 22 ods. 2]

text:
               7.9.2013

               SK

               Úradný vestník Európskej únie

               C 260/9

         Rozsudok Súdneho dvora (štvrtá komora) z 18. júla 2013 — New Yorker SHK Jeans GmbH & Co. KG, predtým New Yorker SHK Jeans GmbH/Úrad pre harmonizáciu vnútorného trhu (ochranné známky a vzory), Vallis K.-Vallis A. & Co. OE
   (Vec C-621/11 P) (1)

   (Odvolanie - Prihláška slovnej ochrannej známky Spoločenstva FISHBONE - Námietkové konanie - Skoršia národná obrazová ochranná známka FISHBONE BEACHWEAR - Riadne používanie skoršej ochrannej známky - Zohľadnenie dodatočných dôkazov predložených po uplynutí stanovenej lehoty - Nariadenie (ES) č. 207/2009 - Článok 42 ods. 2 a 3 a článok 76 ods. 2 - Nariadenie (ES) č. 2868/95 - Pravidlo 22 ods. 2)
   2013/C 260/16
   Jazyk konania: angličtina

      Účastníci konania

      Odvolateľka: New Yorker SHK Jeans GmbH & Co. KG, predtým New Yorker SHK Jeans GmbH (v zastúpení: V. Spitz, Rechtsanwalt)

      Ďalší účastníci konania: Úrad pre harmonizáciu vnútorného trhu (ochranné známky a vzory) (v zastúpení: P. Geroulakos, splnomocnený zástupca), Vallis K.-Vallis A. & Co. OE

      Predmet veci

   Odvolanie podané proti rozsudku Všeobecného súdu (šiesta komora) z 29. septembra 2011, New Yorker SHK Jeans/ÚHVT (T-415/09), ktorým Všeobecný súd zamietol žalobu podanú prihlasovateľom slovnej ochrannej známky „FISHBONE“ pre výrobky zaradené do tried 18 a 25 o zrušenie rozhodnutia R 1051/2008-1 prvého odvolacieho senátu Úradu pre harmonizáciu vnútorného trhu (ÚHVT) z 30. júla 2009, ktorým bolo čiastočne zamietnuté odvolanie proti rozhodnutiu námietkového oddelenia čiastočne zamietajúcemu zápis uvedenej ochrannej známky v rámci námietok podaných majiteľom národnej ochrannej známky „FISHBONE BEACHWEAR“ pre výrobky zaradené do triedy 25, ako aj národného označenia „Fishbone“ používaného v obchodnom styku — Skutočné používanie staršej ochrannej známky — Zohľadnenie dodatočných dôkazov

      Výrok rozsudku

               1.

               Odvolanie sa zamieta.

               2.

               New Yorker SHK Jeans GmbH & Co. KG je povinná nahradiť trovy konania.

      (1)  Ú. v. EÚ C 25, 28.1.2012.


title: Uznesenie Súdu prvého stupňa z 2. septembra 2004 vo veci T-291/02: González y Díez SA proti Komisii Európskych spoločenstiev (ESUO — Štátna pomoc — Žaloba o vyhlásenie neplatnosti — Žaloba, ktorá sa stala bezpredmetnou — Zastavenie konania — Náhrada trov konania)

text:
               4.12.2004

               SK

               Úradný vestník Európskej únie

               C 300/40

      UZNESENIE SÚDU PRVÉHO STUPŇA

   z 2. septembra 2004
   vo veci T-291/02: González y Díez SA proti Komisii Európskych spoločenstiev (1)

   (ESUO - Štátna pomoc - Žaloba o vyhlásenie neplatnosti - Žaloba, ktorá sa stala bezpredmetnou - Zastavenie konania - Náhrada trov konania)
   (2004/C 300/79)
   Jazyk konania: španielčina
   Vo veci T-291/02, González y Díez SA, v zastúpení: J. Folguera Crespo, A. Martínez Sánchez a J. C. Engra Moreno, následne J. Folguera Crespo a A. Martínez Sánchez, advokáti, proti Komisii Európskych spoločenstiev, v zastúpení: V. Kreuschitz a J. L. Buendía Sierra, predmetom ktorej je žaloba o vyhlásenie neplatnosti článkov 1, 2 a 5 rozhodnutia Komisie 2002/827/ESUO z 2. júla 2002 o poskytnutí pomoci podniku González y Díez Španielskom v rokoch 1998, 2000 a 2001 (Ú. v. L 296, s. 80), Súd prvého stupňa (druhá komora), v zložení: predseda komory J. Pirrung, sudcovia A. W. H. Meij, N. J. Forwood, I. Pelikánová, S. S. Papasavvas, tajomník: H. Jung, vydal dňa 2. septembra 2004 uznesenie, ktorého výrok znie:

               1.

               Konanie o tejto žalobe sa zastavuje.

               2.

               Komisia je povinná nahradiť trovy konania.

      (1)  Ú. v. ES C 289 z 23.11.2002


title: Vec T-318/15: Žaloba podaná 17. júna 2015 – Zitro IP/ÚHVT (TRIPLE BONUS)

text:
               10.8.2015

               SK

               Úradný vestník Európskej únie

               C 262/35

         Žaloba podaná 17. júna 2015 – Zitro IP/ÚHVT (TRIPLE BONUS)
   (Vec T-318/15)
   (2015/C 262/48)
   Jazyk konania: španielčina

      Účastníci konania

      Žalobkyňa: Zitro IP Sàrl (Luxemburg, Luxembursko) (v zastúpení: A. Canela Giménez, advokát)

      Žalovaný: Úrad pre harmonizáciu vnútorného trhu (ochranné známky a vzory) (ÚHVT)

      Údaje týkajúce sa konania pred ÚHVT

      Dotknutá sporná ochranná známka: obrazová ochranná známka Spoločenstva obsahujúca slovný prvok „TRIPLE BONUS“ – prihláška č. 1 2 0 13  629.

      Napadnuté rozhodnutie: rozhodnutie štvrtého odvolacieho senátu ÚHVT z 15. apríla 2015 vo veci R 1648/2014-4.

      Návrhy

   Žalobkyňa navrhuje, aby Všeobecný súd:

               —

               zrušil napadnuté rozhodnutie,

               —

               zaviazal ÚHVT na náhradu trov konania.

      Uvádzaný žalobný dôvod

               —

               porušenie článku 7 ods. 1 písm. b) a c) nariadenia č. 207/2009.


title: Vec T-221/10: Rozsudok Všeobecného súdu z  8. marca 2012 — Iberdrola/Komisia ( „Žaloba o neplatnosť — Štátna pomoc — Schéma pomoci umožňujúca odpísanie finančného goodwillu na daňové účely pri nadobúdaní podielu v zahraničných subjektoch — Rozhodnutie vyhlasujúce schému pomoci za nezlučiteľnú so spoločným trhom a nenariaďujúce vymáhanie pomoci — Akt obsahujúci vykonávacie opatrenia — Neexistencia osobnej dotknutosti — Neprípustnosť“ )

text:
               21.4.2012

               SK

               Úradný vestník Európskej únie

               C 118/23

         Rozsudok Všeobecného súdu z 8. marca 2012 — Iberdrola/Komisia
   (Vec T-221/10) (1)

   (Žaloba o neplatnosť - Štátna pomoc - Schéma pomoci umožňujúca odpísanie finančného goodwillu na daňové účely pri nadobúdaní podielu v zahraničných subjektoch - Rozhodnutie vyhlasujúce schému pomoci za nezlučiteľnú so spoločným trhom a nenariaďujúce vymáhanie pomoci - Akt obsahujúci vykonávacie opatrenia - Neexistencia osobnej dotknutosti - Neprípustnosť)
   2012/C 118/39
   Jazyk konania: španielčina

      Účastníci konania

      Žalobkyňa: Iberdrola, SA (Bilbao, Španielsko) (v zastúpení: X. Ruiz Calzado, M. Núñez-Müller a J. Domínguez Pérez, advokáti)

      Žalovaná: Európska komisia (v zastúpení: R. Lyal a C. Urraca Caviedes, splnomocnení zástupcovia)

      Predmet veci

   Návrh na zrušenie článku 1 ods. 1 rozhodnutia Komisie 2011/5/ES z 28. októbra 2009 o odpisovaní finančného goodwillu na daňové účely pri nadobúdaní podielu v zahraničných subjektoch C 45/07 (ex NN 51/07, ex CP 9/07) vykonávanom Španielskom (Ú. v. EÚ L 7, 2011, s. 48).

      Výrok rozsudku

               1.

               Žaloba sa zamieta.

               2.

               Iberdrola, SA je povinná nahradiť trovy konania.

      (1)  Ú. v. EÚ C 179, 3.7.2010.


title: Vec F-100/07: Rozsudok Súdu pre verejnú službu (prvá komora) z  10. marca 2009 – Tsirimiagos/Výbor regiónov (Verejná služba — Úradníci — Odmena — Prevod časti platu mimo krajiny pridelenia — Článok 17 ods. 2 písm. b) prílohy VII niekdajšieho služobného poriadku — Účet stavebného sporenia — Vydanie bezdôvodného plnenia — Podmienky — Nezrovnalosti prevodov — Zjavná nezrovnalosť)

text:
               1.5.2009

               SK

               Úradný vestník Európskej únie

               C 102/38

         Rozsudok Súdu pre verejnú službu (prvá komora) z 10. marca 2009 – Tsirimiagos/Výbor regiónov
   (Vec F-100/07) (1)

   (Verejná služba - Úradníci - Odmena - Prevod časti platu mimo krajiny pridelenia - Článok 17 ods. 2 písm. b) prílohy VII niekdajšieho služobného poriadku - Účet stavebného sporenia - Vydanie bezdôvodného plnenia - Podmienky - Nezrovnalosti prevodov - Zjavná nezrovnalosť)
   2009/C 102/55
   Jazyk konania: francúzština

      Účastníci konania

      Žalobca: Kyriakos Tsirimiagos (Kraainem, Belgicko) (v zastúpení: M.-A. Lucas, advokát)

      Žalovaný: Výbor regiónov Európskej únie (v zastúpení: P. Cervilla, splnomocnený zástupca, za právnej pomoci B. Wägenbaur, advokát)

      Predmet veci

   Zrušenie rozhodnutia z 21. novembra 2006 o vrátení súm vyplatených žalobcovi na základe opravného koeficientu uplatňovaného na časť platu prevedenú do Francúzska v období od apríla 2004 do mája 2005 z dôvodu namietaného nedodržania podmienok stanovených pre tento prevod – Žaloba o náhradu škody

      Výrok rozsudku

               1.

               Rozhodnutie Výboru regiónov Európskej únie z 21. novembra 2006 v znení zmien a doplnení vykonaných rozhodnutím z 21. júna 2007 sa zrušuje v rozsahu, v akom nariaďuje vymáhanie finančných čiastok vyplývajúcich z uplatnenia vyrovnávacieho koeficientu na prevody, ktoré vykonal pán Tsirimiagos v prospech svojho účtu stavebného sporenia od apríla 2004 do mája 2005, v celkovej sume 15 300 eur.

               2.

               Výbor regiónov Európskej únie je povinný nahradiť v prospech pána Tsirimiagosa sumu zadržanú z jeho platu, zodpovedajúcu uplatneniu vyrovnávacieho koeficientu na prevody vykonané v prospech jeho účtu stavebného sporenia od apríla 2004 do mája 2005, v celkovej sume 15 300 eur, zvýšenú o úroky z omeškania od dátumu vymoženia až do dátumu skutočného vyplatenia, so sadzbou stanovenou Európskou centrálnou bankou pre hlavné operácie refinancovania a uplatniteľnou počas predmetného obdobia, zvýšenou o dva percentuálne body.

               3.

               V zostávajúcej časti sa žaloba zamieta.

               4.

               Výbor regiónov Európskej únie znáša svoje trovy konania a je povinný nahradiť polovicu trov konania žalobcu.

               5.

               Žalobca znáša polovicu svojich trov konania.

      (1)  Ú. v. EÚ C 269, 10.11.2007, s. 73.


title: Vec C-401/07: Žaloba podaná 29. augusta 2007 – Komisia Európskych spoločenstiev/Holandské kráľovstvo

text:
               10.11.2007

               SK

               Úradný vestník Európskej únie

               C 269/33

         Žaloba podaná 29. augusta 2007 – Komisia Európskych spoločenstiev/Holandské kráľovstvo
   (Vec C-401/07)
   (2007/C 269/56)
   Jazyk konania: holandčina
   Účastníci konania

      Žalobkyňa: Komisia Európskych spoločenstiev (v zastúpení: H. van Vliet, splnomocnený zástupca)

      Žalovaný: Holandské kráľovstvo
   Návrhy žalobkyne

               —

               určiť, že Holandské kráľovstvo si tým, že nevykonalo v stanovenej lehote vo vzťahu k podniku Fleuren Compost BV rozhodnutie Komisie 2001/521/ES z 13. decembra 2000 o režime štátnej pomoci, ktorú Holandské kráľovstvo uplatnilo v prospech šiestich podnikov spracovávajúcich hnojivo (1), nesplnilo povinnosti, ktoré mu vyplývajú z článku 249 ods. 4 ES a článkov 2 a 3 tohto rozhodnutia,

               —

               zaviazať Holandské kráľovstvo na náhradu trov konania.

         Žalobné dôvody a hlavné tvrdenia
   Komisia rozhodnutím 2001/521/ES nariadila, aby Holandské kráľovstvo vymáhalo štátnu pomoc protiprávne poskytnutú podniku Fleuren Compost BV (ďalej len „Fleuren“) vo výške 487 328,13 eur a úroky. Táto suma nebola ešte vrátená k dátumu podania žaloby v tejto veci. Fleuren iba poskytol bankovú záruku na dlžnú sumu. Žalobkyňa tvrdí, že to porušuje článok 14 ods. 3 nariadenia Rady (ES) č. 659/1999 z 22. marca 1999 ustanovujúce podrobné pravidlá na uplatňovanie článku 93 Zmluvy o ES (2), ktorý stanovuje okamžité a účinné vykonanie rozhodnutia Komisie. Okrem toho Súd prvého stupňa rozsudkom zo 14. januára 2004 zamietol žalobu Fleuren proti rozhodnutiu (vec T-109/01) a Fleuren nepodal žiadny opravný prostriedok.
   Žalobkyňa najmä uvádza, že holandská právna úprava uplatniteľná na tento prípad, ako ju vykladá holandská judikatúra Raad van State, vykonanie zbytočne komplikuje a predlžuje. Podľa tohto výkladu by sa hlavná suma mala vymáhať v rámci správneho konania, ale úroky v občianskom konaní. Ďalej poskytnutie bankovej záruky nemožno považovať za rovnocenné so skutočným vrátením sumy pomoci. Banková záruka neodstraňuje finančnú výhodu, ktorú Fleuren už niekoľko rokov požíva tým, že žalovaný poskytol Fleuren štátnu pomoc v rozpore s článkom 88 ods. 3 ES bez povolenia Komisie.

      (1)  Ú. v. ES L 189, s. 13.

      (2)  Ú. v. ES L 83, s. 1; Mim. vyd. 08/001, s. 339.


title: Vec C-440/11 P: Odvolanie podané 26. augusta 2011 : Európska komisia proti rozsudku Všeobecného súdu (ôsma komora) zo 16. júna 2011 v spojených veciach T-208/08 a T-209/08, Gosselin Group NV a Stichting Administratiekantoor Portielje/Európska komisia

text:
               12.11.2011

               SK

               Úradný vestník Európskej únie

               C 331/10

         Odvolanie podané 26. augusta 2011: Európska komisia proti rozsudku Všeobecného súdu (ôsma komora) zo 16. júna 2011 v spojených veciach T-208/08 a T-209/08, Gosselin Group NV a Stichting Administratiekantoor Portielje/Európska komisia
   (Vec C-440/11 P)
   2011/C 331/17
   Jazyk konania: holandčina

      Účastníci konania

      Odvolateľka: Európska komisia (v zastúpení: A. Bouquet, S. Noë a F. Ronkes Agerbeek, splnomocnení zástupcovia)

      Ďalší účastníci konania: Gosselin Group NV, predtým Gosselin World Wide Moving NV a Stichting Administratiekantoor Portielje

      Návrhy odvolateľky

   Komisia navrhuje, aby Súdny dvor:

               —

               zrušil napadnutý rozsudok v rozsahu, v akom ruší rozhodnutie Komisie K(2008) 926 v znení rozhodnutia K(2009) 5810, pokiaľ sa týka spoločnosti Stichting Administratienkantoor Portielje,

               —

               zamietol žalobu spoločnosti Portielje,

               —

               zaviazal spoločnosť Portielje na náhradu trov konania pred Všeobecným súdom a pred Súdnym dvorom.

      Odvolacie dôvody a hlavné tvrdenia

   I.
         Prvý odvolací dôvod týkajúci sa osobnej pôsobnosti článku 101 ZFEÚ

   Všeobecný súd sa dopustil pri výklade pojmu „podnik“ a ustanovenia o rozložení dôkazného bremena pri zodpovednosti za účasť na protiprávnom konaní, ktorým sa porušil článok 81 ES (teraz článok 101 ZFEÚ) nesprávneho právneho posúdenia. V bodoch 36 až 50 napadnutého rozsudku sa Všeobecný súd zameral na nesprávnu otázku, a síce či Portielje je podnik. Všeobecný súd mal overiť, či Komisia právom vo svojom rozhodnutí predpokladala, že Portielje bola súčasťou podniku, ktorý sa dopustil protiprávneho konania. Na túto otázku sa v plnom rozsahu uplatnia zásady vyjadrené v rozsudku Akzo Nobel a i. (C-97/08 P) (1), a to vrátane domnienky o vlastníctve 100 %-ného podielu na základnom imaní.
   II.
         Druhý odvolací dôvod, ktorý sa týka vyvrátenia domnienky o rozhodujúcom vplyve

   A.
         Prvá časť

   Všeobecný súd sa vyhlásením, že sa osobné prepojenie spoločností Portielje a Gosselin týkalo iba polovice členov správnej rady spoločnosti Portielje dopustil zjavne nesprávneho právneho posúdenia dôkazov, a to aspoň v tom rozsahu, v akom Všeobecný súd naznačil, že dotknutí členovia vedenia nemohli mať na riadenie spoločnosti Portielje rozhodujúci vplyv. Dotknuté osoby spolu v každom prípade disponovali dostatočným podielom hlasov v predstavenstve, aby mohli určovať politiku spoločnosti Portielje.
   B.
         Druhá časť

   Všeobecný súd sa každopádne dopustil nesprávneho právneho posúdenia svojím záverom, že Portielje napriek osobnému prepojeniu vyvrátila domnienku o vlastníctve 100 %-ného podielu na základnom imaní vytvorenú v judikatúre vzhľadom na to, že v rozhodujúcom období neprijala žiadne formálne správne rozhodnutie. Názor Všeobecného súdu nie je zlučiteľný s funkčným charakterom pojmu podnik a so zásadami vyslovenými v rozsudku Akzo Nobel a i.
   C.
         Tretia časť

   Všeobecný súd sa dopustil nesprávneho právneho posúdenia aj tým, že vyhlásil, že Portielje vyvrátila domnienku o vlastníctve 100 %-ného podielu na základnom imaní, pretože v rozhodujúcom období sa nekonalo valné zhromaždenie spoločnosti Gosselin. Ani tento názor Všeobecného súdu nie je zlučiteľný s funkčným charakterom pojmu podnik a so zásadami vyslovenými v rozsudku Akzo Nobel a i.

      (1)  Rozsudok Súdneho dvora z 10. septembra 2009, Zb. s. I-5237.


title: Vec T-527/08: Žaloba podaná 4. decembra 2008 – Komisia/TMT Pragma

text:
               7.2.2009

               SK

               Úradný vestník Európskej únie

               C 32/46

         Žaloba podaná 4. decembra 2008 – Komisia/TMT Pragma
   (Vec T-527/08)
   (2009/C 32/89)
   Jazyk konania: taliančina
   Účastníci konania

      Žalobkyňa: Komisia Európskych spoločenstiev (v zastúpení: M. Moretto, advokát, A.-M. Rouchaud-Joët a F. Mirza, splnomocnené zástupkyne)

      Žalovaná: TMT Pragma Srl (Rím, Taliansko)
   Návrhy žalobkyne

               —

               zaviazať žalovanú na vrátenie sumy 30 700,23 eura, ako hlavnej dlžnej sumy, zvýšenej o úroky z omeškania podľa španielskej zákonnej sadzby od 29. augusta 2004 až do úplného zaplatenia dlhu,

               —

               zaviazať žalovanú na náhradu trov konania.

         Žalobné dôvody a hlavné tvrdenia,
   Predmetom tejto žaloby je návrh, aby žalovaná vrátila sumu 30 700,23 eura, zvýšenú o úroky z omeškania, čo je suma predstavujúca časť príspevku poskytnutého žalobkyňou v zmysle zmluvy č. UR-96-SC.1105 uzavretej v rámci štvrtého rámcového programu pre výskum a technologický rozvoj. Zmluva uzavretá s inými európskymi výskumnými centrami predpokladala uskutočnenie projektu nazvaného „integrated urban transport concepts and market orientated urban transport systems/on demand urban transport systems – INTRAMUROS“.
   Na podporu svojich návrhov žalobkyňa tvrdí, že účtovná kontrola v júni 2000 odhalila, že mnohé osobné výdavky, výdavky na cestu a pobyt, ako aj výdavky na spotrebný materiál a informatické potreby neboli odôvodnené a preto nemohli byť pripísané projektu.
   Komisia vyzvala žalovanú 14. júla 2004, aby vrátila dotknutú sumu spolu s prípadnými úrokmi z omeškania v prípade nezaplatenia.


title: Vec T-429/08: Uznesenie Súdu prvého stupňa zo 7. septembra 2009 — Grain Millers/ÚHVT — Grain Millers (GRAIN MILLERS)

text:
               24.10.2009

               SK

               Úradný vestník Európskej únie

               C 256/37

         Uznesenie Súdu prvého stupňa zo 7. septembra 2009 — Grain Millers/ÚHVT — Grain Millers (GRAIN MILLERS)
   (Vec T-429/08) (1)

   2009/C 256/65

      Jazyk konania: angličtina

   Predseda siedmej komory nariadil výmaz veci.

      (1)  Ú. v. EÚ C 313, 6.12.2008.


title: Vec C-283/10: Návrh na začatie prejudiciálneho konania, ktorý podal Înalta Curte de Casație și Justiție (Rumunsko) 7. júna 2010 — Circul Globus București (Circ & Variete Globus București)/Uniunea Compozitorilor și Muzicologilor din România — Asociația pentru Drepturi de Autor — U.C.M.R. — A.D.A

text:
               28.8.2010

               SK

               Úradný vestník Európskej únie

               C 234/25

         Návrh na začatie prejudiciálneho konania, ktorý podal Înalta Curte de Casație și Justiție (Rumunsko) 7. júna 2010 — Circul Globus București (Circ & Variete Globus București)/Uniunea Compozitorilor și Muzicologilor din România — Asociația pentru Drepturi de Autor — U.C.M.R. — A.D.A
   (Vec C-283/10)
   ()
   2010/C 234/40
   Jazyk konania: rumunčina

      Vnútroštátny súd, ktorý podal návrh na začatie prejudiciálneho konania

   Înalta Curte de Casație și Justiție

      Účastníci konania pred vnútroštátnym súdom

      Dovolateľ: Circul Globus București (Circ & Variete Globus București)

      Odporkyňa: Uniunea Compozitorilor și Muzicologilor din România — Asociația pentru Drepturi de Autor — U.C.M.R. — A.D.A

      Prejudiciálne otázky

   Má sa článok 3 ods. 1 smernice Európskeho parlamentu a Rady 2001/29/ES (1) z 22. mája 2001 vykladať tak, že pod pojmom „verejný prenos“ sa rozumie:

               a)

               výlučne verejný prenos pre verejnosť, ktorá nie je prítomná na mieste, kde tento prenos vzniká, alebo

               b)

               aj akékoľvek iné priame sprístupnenie diela jeho verejným predvedením a priamym predvádzaním uskutočneným akýmkoľvek spôsobom na verejne prístupnom mieste?

         V prípade, že odpoveď na otázku pod písmenom a) je kladná, znamená to, že priame sprístupnenie diela verejnosti uvedené v bode b) nespadá do pôsobnosti tejto smernice, teda že nie je verejným prenosom diela, ale verejným predvádzaním a/alebo predvedením diela podľa článku 11 ods. 1 písm. i) Bernského dohovoru?
   V prípade, že odpoveď na otázku pod písmenom b) je kladná, umožňuje článok 3 ods. 1 smernice, aby členské štáty upravili zákonom povinnosť kolektívnej správy práva verejného prenosu hudobných diel bez ohľadu na spôsob, akým sa tento prenos uskutočňuje a bez toho, aby autori, aj keď môžu toto právo spravovať individuálne a takto ho aj spravujú, mohli vylúčiť svoje diela z kolektívnej správy?

      (1)  Smernica 2001/29/ES Európskeho parlamentu a Rady z 22. mája 2001 o zosúladení niektorých aspektov autorských práv a s nimi súvisiacich práv v informačnej spoločnosti (Ú. v. ES L 167, s. 10; Mim. vyd. 17/001, s. 230).


title: Zloženie súdneho dvora EZVO

text:
               13.10.2005

               SK

               Úradný vestník Európskej únie

               C 253/6

      ZLOŽENIE SÚDNEHO DVORA EZVO

   (2005/C 253/07)
   Vymenovanie tajomníka Súdneho dvora EZVO
   Pán Henning Harborg bol vymenovaný za tajomníka Súdneho dvora EZVO podľa článku 9 protokolu 5 k Dohode o dozore a súde na obdobie od 1. septembra 2004 do 31. augusta 2007 a prevzal úrad po pánovi Lucienovi Dedichenovi. Na verejnom zasadaní Súdneho dvora EZVO konanom dňa 28. septembra 2004 pán Henning Harborg zložil sľub v súlade s článkom 10 protokolu 5 k Dohode o dozore a súde.


title: Vec C-361/07: Uznesenie Súdneho dvora (siedma komora) zo 16. januára 2008 (návrh na začatie prejudiciálneho konania, ktorý podal Conseil de prud'hommes de Beauvais – Francúzsko) – Olivier Polier/Najar EURL (Návrh na začatie prejudiciálneho konania — Charta základných práv Európskej únie — Dohovor Medzinárodnej organizácie práce č. 158 — Európska sociálna charta — Bezdôvodné prepustenie — Zjavný nedostatok právomoci Súdneho dvora)

text:
               29.3.2008

               SK

               Úradný vestník Európskej únie

               C 79/11

         Uznesenie Súdneho dvora (siedma komora) zo 16. januára 2008 (návrh na začatie prejudiciálneho konania, ktorý podal Conseil de prud'hommes de Beauvais – Francúzsko) – Olivier Polier/Najar EURL
   (Vec C-361/07) (1)

   (Návrh na začatie prejudiciálneho konania - Charta základných práv Európskej únie - Dohovor Medzinárodnej organizácie práce č. 158 - Európska sociálna charta - Bezdôvodné prepustenie - Zjavný nedostatok právomoci Súdneho dvora)
   (2008/C 79/19)
   Jazyk konania: francúzština
   Vnútroštátny súd, ktorý podal návrh na začatie prejudiciálneho konania
   Conseil de prud'hommes de Beauvais
   Účastníci konania

      Žalobca: Olivier Polier

      Žalovaný: Najar EURL
   Predmet veci
   Návrh na začatie prejudiciálneho konania – Conseil de prud'hommes de Beauvais – Výklad Charty základných práv Európskej únie (články 30 a 33), Európskej sociálnej charty (články 24 a 27), ako aj Dohovoru Medzinárodnej organizácie práce č. 158 o skončení pracovného pomeru zo strany zamestnávateľa – Bezdôvodné prepustenie pracovníka – Platnosť vnútroštátnej právnej úpravy vzhľadom na vyššie uvedené pravidlá
   Výrok uznesenia
   Súdny dvor Európskych spoločenstiev zjavne nemá dostatok právomoci na to, aby odpovedal na otázky, ktoré položil Conseil de prud'hommes de Beauvais rozhodnutím z 9. júla 2007.

      (1)  Ú. v. EÚ C 269, 10.11.2007.


title: Vec T-587/15: Žaloba podaná 12. októbra 2015 Rose Vision/Komisia

text:
               30.11.2015

               SK

               Úradný vestník Európskej únie

               C 398/73

         Žaloba podaná 12. októbra 2015 Rose Vision/Komisia
   (Vec T-587/15)
   (2015/C 398/86)
   Jazyk konania: španielčina

      Účastníci konania

      Žalobkyňa: Rose Vision, S.L. (Pozuelo de Alarcón, Španielsko) (v zastúpení: J. Marín López, advokát)

      Žalovaná: Európska komisia

      Návrhy

   Žalobkyňa navrhuje, aby Všeobecný súd:

               —

               po prvé, na základe článku 263 ZFEÚ zrušil rozhodnutie Komisie K(2015) 5449 final z 28. júla 2015 o tom, že spoločnosť Rose Vision, S.L. vráti sumu 5 35  613,20 eura s dlhovanými úrokmi,

               —

               po druhé, na základe článku 272 ZFEÚ určil, že Komisia porušila ustanovenia bodu II.14 ods. 1 písm. a) a bodu II.22 ods. 5 všeobecných podmienok FP7 v súvislosti so záverečnou správou o audite 11-INFS-025 a záverečnou správou o audite 11-BA119-016 vykonanými u spoločnosti Rose Vision v rámci jej účasti na projekte „Support action to the Integral Satcon Initiative (sISI)“, projekte „Implementing cooperation on Future Internet and ICT Components between Europe and Latin America (FIRST)“, projekte „Supporting the future of the NEM European Technology Platform (FutureNEM)“, projekte „Support Action for the NEM European Technology Platform (4NEM)“ a projekte „Structural Funds for Regional Research Advancement (SFERA)“,

               —

               po tretie, na základe článku 272 ZFEÚ určil, že záverečná správa o audite 11-INFS-025 a záverečná správa o audite 11-BA119-016, ktoré sú v rozpore s ustanoveniami bodu II.14 ods. 1 písm. a) a bodu II.22 ods. 5 všeobecných podmienok FP7, sú zo zmluvného hľadiska absolútne neplatné a neúčinné,

               —

               po štvrté, na základe článku 272 ZFEÚ v spojení s článkom 340 ods. 1 ZFEÚ určil, že spoločnosť Rose Vision nedlhuje Komisii sumu 5 35  613,20 eura s úrokmi, ako je spomenutá v rozhodnutí Komisie K(2015) 5449 final z 28. júla 2015,

               —

               po piate, na základe článku 272 ZFEÚ v spojení s článkom 340 ods. 1 ZFEÚ uložil Komisii povinnosť zaplatiť spoločnosti Rose Vision sumy dlhované z titulu účasti spoločnosti Rose Vision na projektoch FP7, ktoré v súčasnosti dosahujú 1 95  571,13 eura za projekty Komisie sISI, FIRST, FutureNEM, 4NEM a SFERA a 2 17  729,37 eura s príslušenstvom za projekty Európskej agentúry pre výskum E-Sponder a MaPEer SME. Obidve sumy, ktoré sú predbežné a budú presnejšie vypočítané v neskoršom štádiu tohto konania, sa v každom prípade zvýšia o úroky podľa bodu II.5 ods. 5 všeobecných podmienok FP7,

               —

               po šieste, na základe článku 272 ZFEÚ v spojení s článkom 340 ods. 1 a 2 ZFEÚ uložil Komisii povinnosť nahradiť spoločnosti Rose Vision zmluvnú škodu vyplývajúcu z porušenia bodu II.14 ods. 1 písm. a), bodu II.22 ods. 5 a bodu II.5 ods. 3 písm. d) všeobecných podmienok PF7, ako aj mimozmluvnú škodu vzniknutú zaradením spoločnosti Rose Vision do kategórii výstrah W2 systému včasného varovania (EWS), a to vo výške uvedenej v bode 114 tejto žaloby alebo v inej výške, ktorú Všeobecný súd bude považovať ex aequo et bono za primeranú.

      Dôvody a hlavné tvrdenia

   Na podporu svojej žaloby žalobkyňa uvádza štyri žalobné dôvody.

               1.

               Prvý žalobný dôvod je založený na tom, že záverečná správa o audite 11-INFS-025 z 9. októbra 2012 a záverečná správa o audite 11-BA119-016 z 22. apríla 2013 porušujú ustanovenia bodu II.4 ods. 1 písm. a) všeobecných podmienok FP7, keďže uvádzajú, že výdavky vynaložené spoločnosťou Rose Vision nie sú reálne a nemôžu podliehať dotácii.

               2.

               Druhý žalobný dôvod je založený na tom, že záverečná správa o audite 11-INFS-025 z 9. októbra 2012 a záverečná správa o audite 11-BA119-016 z 22. apríla 2013 porušujú ustanovenia bodu II.22 ods. 5 všeobecných podmienok FP7.

               3.

               Tretí žalobný dôvod je založený na tom, že pozastavenie platieb spoločnosti Rose Vision zo strany Komisie na všetky projekty Siedmeho rámcového programu, na ktorom sa Rose Vision zúčastňuje, ako aj pozastavenie platieb, o ktorom rozhodla Agentúra v nadväznosti na pozastavenie platieb zo strany Komisie, predstavuje porušenie ustanovení bodu II.5 ods. 3 písm. d) všeobecných podmienok FP7.

               4.

               Štvrtý žalobný dôvod je založený na to, že zaradeniu spoločnosti Rose Vision do kategórie výstrah W2 systému včasného varovania (EWS) chýba právny základ v súlade s názorom vyjadreným v rozsudku Všeobecného súdu z 22. apríla 2012, T-320/09, Planet/Komisia.


title: Vec C-12/13 P: Odvolanie podané 10. januára 2013 : Gérard Buono, Jean-Luc Buono, Roger Del Ponte, Serge Antoine Di Rocco, Jean Gérald Lubrano, Jean Lubrano, Jean Lucien Lubrano, Fabrice Marin, Robert Marin proti rozsudku Všeobecného súdu (piata komora) zo 7. novembra 2012 vo veci T-574/08, Syndicat des thoniers méditerranéens a i./Komisia

text:
               9.3.2013

               SK

               Úradný vestník Európskej únie

               C 71/12

         Odvolanie podané 10. januára 2013: Gérard Buono, Jean-Luc Buono, Roger Del Ponte, Serge Antoine Di Rocco, Jean Gérald Lubrano, Jean Lubrano, Jean Lucien Lubrano, Fabrice Marin, Robert Marin proti rozsudku Všeobecného súdu (piata komora) zo 7. novembra 2012 vo veci T-574/08, Syndicat des thoniers méditerranéens a i./Komisia
   (Vec C-12/13 P)
   2013/C 71/18
   Jazyk konania: francúzština

      Účastníci konania

      Odvolatelia: Gérard Buono, Jean-Luc Buono, Roger Del Ponte, Serge Antoine Di Rocco, Jean Gérald Lubrano, Jean Lubrano, Jean Lucien Lubrano, Fabrice Marin, Robert Marin (v zastúpení: A Arnaud a P.-O. Koubi-Flotte, avocats)

      Ďalší účastníci konania: Európska komisia, Syndicat des thoniers méditerranéens, Marc Carreno, Jean Louis Donnarel, Jean-François Flores, Gérald Jean Lubrano, Hervé Marin, Nicolas Marin, Sébastien Marin, Serge Antoine José Perez

      Návrhy odvolateľov

               —

               zrušiť rozsudok zo 7. novembra 2012 vo veci T-574/08,

               —

               zaviazať Komisiu na náhradu týchto súm:

                           —

                           pokiaľ ide o Gérarda Buona (odvolateľ č. 1) a Jeana-Luca Buona (odvolateľ č. 2), ktorí konajú spoločne za svoje lode GERARD LUC III a IV, sa požaduje suma 1 523 588,94 eura,

                           —

                           pokiaľ ide o Rogera Del Ponte (odvolateľ č. 3), ktorý koná za loď ROGER CHRISTIAN IV, sa požaduje suma 1 068 600 eur,

                           —

                           pokiaľ ide o Serga Antoina Di Rocco (odvolateľ č. 4), ktorý koná za loď ANNE ANTOINE II, sa požaduje suma 1 094 800 eur,

                           —

                           pokiaľ ide o Jeana Géralda Lubrana (odvolateľ č. 5), ktorý koná za loď VILLE D'ARZEW II, sa požaduje suma 855 628,20 eura,

                           —

                           pokiaľ ide o Jeana Lubrana (odvolateľ č. 6) a Jeana Luciena Lubrana (odvolateľ č. 7), ktorí konajú spoločne za svoje lode GERALD JEAN III a IV, sa požaduje suma 1 523 588,94 eura,

                           —

                           pokiaľ ide o Fabrica Marina (odvolateľ č. 8) a Roberta Marina (odvolateľ č. 9), ktorí konajú spoločne za svoju loď ERIC MARIN, sa požaduje suma 865 784,59 eura,

               —

               subsidiárne vrátiť vec Všeobecnému súdu, aby znovu rozhodol na základe riešení, ktoré dá Súdny dvor.

      Odvolacie dôvody a hlavné tvrdenia

   Na podporu svojho odvolania odvolatelia uvádzajú tri dôvody.
   Po prvé odvolatelia Všeobecnému súdu vytýkajú, že použil nesprávnu kvalifikáciu škody, ktoré im vznikla, v rámci žalobného dôvodu týkajúceho sa existencie mimozmluvnej zodpovednosti za protiprávny akt.
   Po druhé odvolatelia tvrdia, že Všeobecný súd porušil základné práva zaručené právom Únie tým, že nevykonal správne posúdenie škody, ktorá vznikla individuálne každému z odvolateľov.
   Po tretie a subsidiáne odvolatelia Všeobecnému súdu vytýkajú, že na základe všeobecných zásad spoločných právnym poriadkom členských štátov neuznal mimozmluvnú zodpovednosť za legálny akt.


title: Vec T-304/12: Rozsudok Všeobecného súdu zo 16. januára 2014 — Message Management/ÚHVT — Absacker (ABSACKER of Germany) [ „Ochranná známka Spoločenstva — Námietkové konanie — Prihláška obrazovej ochrannej známky Spoločenstva ABSACKER of Germany — Skoršia národná obrazová ochranná známka ABSACKER — Relatívny dôvod zamietnutia — Pravdepodobnosť zámeny — Článok 8 ods. 1 písm. b) nariadenia (ES) č. 207/2009“ ]

text:
               22.2.2014

               SK

               Úradný vestník Európskej únie

               C 52/35

         Rozsudok Všeobecného súdu zo 16. januára 2014 — Message Management/ÚHVT — Absacker (ABSACKER of Germany)
   (Vec T-304/12) (1)

   (Ochranná známka Spoločenstva - Námietkové konanie - Prihláška obrazovej ochrannej známky Spoločenstva ABSACKER of Germany - Skoršia národná obrazová ochranná známka ABSACKER - Relatívny dôvod zamietnutia - Pravdepodobnosť zámeny - Článok 8 ods. 1 písm. b) nariadenia (ES) č. 207/2009)
   2014/C 52/64
   Jazyk konania: nemčina

      Účastníci konania

      Žalobkyňa: Message Management GmbH (Wiesbaden, Nemecko) (v zastúpení: C. Konle, advokát)

      Žalovaný: Úrad pre harmonizáciu vnútorného trhu (ochranné známky a vzory) (v zastúpení: A. Pohlmann, splnomocnený zástupca)

      Ďalší účastník konania pred odvolacím senátom ÚHVT: Absacker GmbH (Kolín nad Rýnom, Nemecko)

      Predmet veci

   Žaloba podaná proti rozhodnutiu prvého odvolacieho senátu ÚHVT z 21. marca 2012 (vec R 1028/2011-1), ktoré sa týka námietkového konania medzi Absacker GmbH a Message Management GmbH

      Výrok rozsudku

               1.

               Žaloba sa zamieta.

               2.

               Message Management GmbH je povinná nahradiť trovy konania.

      (1)  Ú. v. EÚ C 273, 8.9.2012.


title: Vec C-8/09: Rozsudok Súdneho dvora (siedma komora) z  24. septembra 2009 — Komisia Európskych spoločenstiev/Belgické kráľovstvo (Nesplnenie povinnosti členským štátom — Smernica 2006/17/ES — Technické požiadavky na darcovstvo, odber a testovanie ľudských tkanív a buniek — Neprebratie v stanovenej lehote)

text:
               21.11.2009

               SK

               Úradný vestník Európskej únie

               C 282/15

         Rozsudok Súdneho dvora (siedma komora) z 24. septembra 2009 — Komisia Európskych spoločenstiev/Belgické kráľovstvo
   (Vec C-8/09) (1)

   (Nesplnenie povinnosti členským štátom - Smernica 2006/17/ES - Technické požiadavky na darcovstvo, odber a testovanie ľudských tkanív a buniek - Neprebratie v stanovenej lehote)
   2009/C 282/29
   Jazyk konania: francúzština

      Účastníci konania

      Žalobkyňa: Komisia Európskych spoločenstiev (v zastúpení: C. Cattabriga a J. Sénéchal, splnomocnení zástupcovia)

      Žalovaný: Belgické kráľovstvo (v zastúpení: D. Haven, splnomocnený zástupca)

      Predmet veci

   Nesplnenie povinnosti členským štátom — Neprijatie predpisov nevyhnutných na dosiahnutie súladu so smernicou Komisie 2006/17/ES z 8. februára 2006, ktorou sa vykonáva smernica Európskeho parlamentu a Rady 2004/23/ES, pokiaľ ide o určité technické požiadavky na darcovstvo, odber a testovanie ľudských tkanív a buniek (Ú. v. EÚ L 38, s. 40) alebo neinformovanie o nich v stanovenej lehote

      Výrok rozsudku

               1.

               Belgické kráľovstvo tým, že v stanovenej lehote neprijalo všetky zákony, iné právne predpisy a správne opatrenia potrebné na dosiahnutie súladu so smernicou Komisie 2006/17/ES z 8. februára 2006, ktorou sa vykonáva smernica Európskeho parlamentu a Rady 2004/23/ES, pokiaľ ide o určité technické požiadavky na darcovstvo, odber a testovanie ľudských tkanív a buniek, nesplnilo povinnosti, ktoré mu vyplývajú z tejto smernice.

               2.

               Belgické kráľovstvo je povinné nahradiť trovy konania.

      (1)  Ú. v. EÚ C 69, 21.3.2009.


title: Vec T-195/05: Rozsudok Súdu prvého stupňa z  18. apríla 2007 – Deloitte Business Advisory/Komisia ( Verejné zmluvy na poskytnutie služieb — Zadávacie konanie na činnosti týkajúce sa hodnotenia programov a iných činností v oblasti verejného zdravia — Zamietnutie ponuky — Konflikt záujmov )

text:
               28.4.2007

               SK

               Úradný vestník Európskej únie

               C 96/34

         Rozsudok Súdu prvého stupňa z 18. apríla 2007 – Deloitte Business Advisory/Komisia
   (Vec T-195/05) (1)

   („Verejné zmluvy na poskytnutie služieb - Zadávacie konanie na činnosti týkajúce sa hodnotenia programov a iných činností v oblasti verejného zdravia - Zamietnutie ponuky - Konflikt záujmov“)
   (2007/C 96/70)
   Jazyk konania: holandčina
   Účastníci konania

      Žalobca: Deloitte Business Advisory (Brusel, Belgicko) (v zastúpení: D. Van Heuven, S. Ronse a S. Logie, advokáti)

      Žalovaná: Komisia Európskych spoločenstiev (v zastúpení: L. Pignataro–Nolin a E. Manhaeve, splnomocnení zástupcovia)
   Predmet veci
   Návrh na zrušenie jednak rozhodnutia Komisie, na základe ktorého nebola s Euphetom uzavretá verejná zmluva nazvaná „Rámcová zmluva týkajúca sa hodnotenia oblastí politiky [generálneho riaditeľstva ‚Zdravie a ochrana spotrebiteľov’], časť 1 (verejné zdravie) – zadávacie konanie SANCO/2004/01/041“, a jednak rozhodnutia Komisie o uzavretí zmluvy s iným uchádzačom
   Výrok rozsudku

               1.

               Žaloba sa zamieta.

               2.

               Žalobca, Deloitte Business Advisory NV, je povinný nahradiť trovy konania, vrátane trov spojených s konaním o nariadení predbežných opatrení.

      (1)  Ú. v. EÚ C 193, 6.8.2005.


title: Vec T-209/04: Žaloba podaná dňa 10. júna 2004: Španielske kráľovstvo proti Komisii Európskych spoločenstiev

text:
               7.8.2004

               SK

               Úradný vestník Európskej únie

               C 201/24

         Žaloba podaná dňa 10. júna 2004: Španielske kráľovstvo proti Komisii Európskych spoločenstiev
   (Vec T-209/04)
   (2004/C 201/47)
   (Jazyk konania: španielčina)
   Španielske kráľovstvo, v zastúpení: Nuria Diáz Abad, Abogado del Estado, ktorá si zvolila adresu na doručovanie v Luxemburgu, podalo dňa 10. júna 2004 na Súd prvého stupňa Európskych spoločenstiev žalobu proti Komisii Európskych spoločenstiev.
   Žalobca navrhuje, aby Súd prvého stupňa:

               —

               vyslovil, že Komisia si tým, že nerozhodla v primeranej lehote o schváleniach požadovaných španielskymi úradmi, nesplnila povinnosť, ktorá jej vyplýva z článku 7 odsek 3 nariadenia č. 2792/1999, v znení nariadenia č. 2369/2002, a je teda zodpovedná za nečinnosť, a

               —

               zaviazal Komisiu nahradiť trovy konania.

         Žalobné dôvody a hlavné tvrdenia
   Španielske úrady požiadali Komisiu o udelenie niekoľkých výnimiek, aby mohli poskytnúť pomoc na založenie spoločných podnikov, ktoré je upravené nariadením Rady (ES) č. 2792/1999 zo 17. decembra 1999, ktorým sa ustanovujú podrobné pravidlá a postupy týkajúce sa štrukturálnej pomoci spoločenstva v sektore rybárstva, v znení nariadenia Rady (ES) č. 2369/2002 z 20. decembra 2002 (1). Keď dochádza k trvalému prevodu plavidla do tretej krajiny, ktorá nemá s Európskym spoločenstvom dohodu o rybolove, je nevyhnutné, aby Komisia udelila príslušnú výnimku (článok 7 odsek 3 nariadenia č. 2792/1999 v znení nariadenia č. 2369/2002). Túto pomoc môžu vnútroštátne orgány poskytovať len do 31. decembra 2004.
   Komisia bola dňa 16. februára 2004 oficiálne vyzvaná, aby rozhodla o doteraz nevybavených žiadostiach, a keďže zatiaľ nerozhodla o žiadnej z nich, rozhodlo sa Španielske kráľovstvo podať proti Komisii žalobu, pričom vzalo do úvahy okrem iného aj to, že španielske úrady, ktoré čakajú na rozhodnutie Komisie o žiadaných výnimkách, už prekročili lehoty, ktoré im vnútroštátne právo stanovuje na vydanie rozhodnutia.

      (1)  Nariadenie Rady (ES) č. 2369/2002 z 20. decembra 2002, ktorým sa mení a dopĺňa nariadenie (ES) č. 2792/1999 ustanovujúce podrobné pravidlá a postupy týkajúce sa štrukturálnej pomoci spoločenstva v sektore rybárstva.


title: Vec T-120/07: Žaloba podaná 16. apríla 2007 – MB Immobilien a MB System/Komisia

text:
               23.6.2007

               SK

               Úradný vestník Európskej únie

               C 140/29

         Žaloba podaná 16. apríla 2007 – MB Immobilien a MB System/Komisia
   (Vec T-120/07)
   (2007/C 140/50)
   Jazyk konania: nemčina
   Účastníci konania

      Žalobcovia: MB Immobilien Verwaltungs GmbH (Neukirch/Lausitz, Nemecko) a MB System GmbH & C. KG (Nordhausen, Nemecko) (v zastúpení: G. Brüggen, Rechtsanwalt)

      Žalovaná: Komisia Európskych spoločenstiev
   Návrhy žalobcu/žalobcov

               —

               zrušiť rozhodnutie Komisie K (2007) 130, konečné znenie, z 24. januára 2007 o štátnej pomoci č. C 38/2005 (ex NN 52/2004), ktorú poskytlo Nemecko skupine Biria,

               —

               zaviazať žalovanú na náhradu trov konania.

         Žalobné dôvody a hlavné tvrdenia
   Žalobcovia napádajú rozhodnutie Komisie K (2007) 130 konečné znenie z 24. januára 2007, ktorým táto rozhodla, že štátna pomoc Nemecka, spočívajúca v troch opatreniach v prospech Bike Systems GmbH & Co. Thüringer Zweiradwerk KG, Sachsen Zweirad GmbH a Biria GmbH (neskôr Biria AG), je nezlučiteľná so spoločným trhom.
   Prvý žalobca je právnym nástupcom Biria AG, druhý žalobca je právnym nástupcom Bike Systems GmbH & Co Thüringer Zweiradwerk KG. Žalobcovia tvrdia, že napadnutým rozhodnutím sú priamo a osobne dotknutí.
   Na podporu svojej žaloby predovšetkým uvádzajú porušenie práva Spoločenstva v dôsledku nesprávneho výkladu schváleného nariadenia o štátnej pomoci. V tejto súvislosti tvrdia, že Komisia ako základ svojho rozhodnutia nepoužila definíciu pojmu podnik v ťažkostiach obsiahnutú v nariadení o štátnej pomoci, ktoré sama schválila.
   Komisia ďalej porušila právo Spoločenstva tým, že nesprávne posúdila skutkové okolnosti. Žalobcovia tvrdia, že – v rozpore s tvrdením Komisie – v čase priznania pomoci neboli podnikmi dotknutými napadnutými rozhodnutím podniky v ťažkostiach.
   Žalobcovia ďalej tvrdia, že právo Spoločenstva bolo opakovane a závažne porušené v súvislosti s odôvodnením napadnutého rozhodnutia.


title: Vec T-392/09: Rozsudok Všeobecného súdu z  12. decembra 2012 — 1. garantovaná/Komisia ( „Hospodárska súťaž — Kartely — Trh acetylidu vápenatého a horčíka pre oceliarsky a plynárenský priemysel v EHP s výnimkou Írska, Španielska, Portugalska a Spojeného kráľovstva — Rozhodnutie, ktorým sa konštatuje porušenie článku 81 ES — Určenie cien a rozdelenie trhu — Pripísateľnosť protiprávneho správania — Pokuty — Horná hranica 10 % z obratu — Relevantný obrat — Právo na obhajobu — Povinnosť odôvodnenia — Proporcionalita — Usmernenia k metóde stanovovania pokút 2006 — Platobná schopnosť“ )

text:
               2.2.2013

               SK

               Úradný vestník Európskej únie

               C 32/16

         Rozsudok Všeobecného súdu z 12. decembra 2012 — 1. garantovaná/Komisia
   (Vec T-392/09) (1)

   (Hospodárska súťaž - Kartely - Trh acetylidu vápenatého a horčíka pre oceliarsky a plynárenský priemysel v EHP s výnimkou Írska, Španielska, Portugalska a Spojeného kráľovstva - Rozhodnutie, ktorým sa konštatuje porušenie článku 81 ES - Určenie cien a rozdelenie trhu - Pripísateľnosť protiprávneho správania - Pokuty - Horná hranica 10 % z obratu - Relevantný obrat - Právo na obhajobu - Povinnosť odôvodnenia - Proporcionalita - Usmernenia k metóde stanovovania pokút 2006 - Platobná schopnosť)
   2013/C 32/23
   Jazyk konania: angličtina

      Účastníci konania

      Žalobkyňa: 1. garantovaná a.s. (Bratislava, Slovensko) (v zastúpení: pôvodne M. Powell, solicitor, A. Sutton a G. Forwood, barristers, neskôr M. Powell, G. Forwood, M. Staroň a P. Hodál, advokáti)

      Žalovaná: Európska komisia (v zastúpení: J. Bourke, N. von Lingen a A. Tokár, splnomocnení zástupcovia)

      Predmet veci

   Návrh na zrušenie rozhodnutia Komisie K(2009) 5791 v konečnom znení z 22. júla 2009 týkajúceho sa konania podľa článku 81 [ES] a článku 53 Dohody o EHP (vec COMP/39.396 — Činidlá založené na acetylide vápenatom a horčíku pre oceliarsky a plynárenský priemysel) v rozsahu, v akom sa týka žalobkyne, ako aj subsidiárne, návrh na zníženie pokuty, ktorá bola uložená uvedeným rozhodnutím žalobkyni

      Výrok rozsudku

               1.

               Žaloba sa zamieta.

               2.

               1. garantovaná a.s. je povinná nahradiť trovy konania.

      (1)  Ú. v. EÚ C 297, 5.12.2009.


title: Vec C-533/09: Žaloba podaná 18. decembra 2009 — Európska komisia/Portugalská republika

text:
               27.2.2010

               SK

               Úradný vestník Európskej únie

               C 51/23

         Žaloba podaná 18. decembra 2009 — Európska komisia/Portugalská republika
   (Vec C-533/09)
   2010/C 51/37
   Jazyk konania: portugalčina

      Účastníci konania

      Žalobkyňa: Európska komisia (v zastúpení: H. Støvlbæk a P. Guerra e Andrade, splnomocnení zástupcovia)

      Žalovaná: Portugalská republika

      Návrhy žalobkyne

               —

               určiť, že Portugalská republika si tým, že v zmysle rozhodnutia ministra spravodlivosti z 12. decembra 1991, ktorým bolo potvrdené stanovisko Conselho Consultivo da Procuradoria-Geral da República (poradné grémium generálnej prokuratúry republiky) k článku 15 ústavy, vyžaduje pre prístup k povolaniu notára portugalské štátne občianstvo, nesplnila povinnosti, ktoré jej vyplývajú z článku 49 ZFEÚ, keďže nebol splnený predpoklad stanovený v článku 51 ZFEÚ,

               —

               zaviazať Portugalskú republiku na náhradu trov konania.

      Žalobné dôvody a hlavné tvrdenia

   Záujmy zastupované notárom v Portugalsku nie sú záujmami štátu, keďže notár sa bezprostredne a špecificky nepodieľa na výkone verejnej moci a nie je súčasťou verejnej správy. Výnimka podľa článku 51 ZFEÚ nie je uplatniteľná na portugalských notárov. V stanovisku Procuradoria-Geral da República potvrdenom 12. decembra 1991 sa neuvádza, že povolanie notára spadá pod článok 15 ods. 2 ústavy. Úlohy notára majú v Portugalsku výlučne technickú povahu. Sú založené na odborných schopnostiach a nie na politickej dôvere.